open-index/open-wikipedia-markdown huggingface dataset:
തെക്കൻകാറ്റ് (നോവൽ)

**തെക്കൻകാറ്റ്** എന്ന നോവൽ മലയാളത്തിലെ ജനപ്രിയ എഴുത്തുകാരിൽ ശ്രദ്ധേയനായിരുന്ന മുട്ടുത്തുവർക്കി എഴുതിയ ഒരു നോവലാണ്. പ്രേമത്തിന്റെ അനശ്വരതയാണ് ഈ മുട്ടത്തുവർക്കി നോവലിന്റെ പ്രമേയം.

## കഥാസംഗ്രഹം
ബാബു എന്ന ചെറുപ്പക്കാരനും ശോശാമ്മ എന്ന  ഗ്രാമീണയുവതിയുമാണ് ഈ നോവലിലെ നായകനും നായികയും. ബാബു ഒരു ഡ്രോയിംഗ് അദ്ധ്യാപകന്റെ പുത്രനാണ്. ഗ്രാമീണ പെൺകുട്ടിയായ അന്നക്കുട്ടിയോട് വിദ്വേഷമുണ്ടായിരുന്ന അവളുടെ സ്നേഹിതരായ മറ്റു പെണ്കുട്ടികൾ അവളുടെ പേരിൽ ഒരു കത്തെഴുതി ബാബുവിന് അയയ്ക്കുന്നു. അന്നക്കുട്ടിക്ക് തന്നെ ഇഷ്ടമാണെന്ന് ബാബു വിചാരിക്കുന്നു. ഇത് അയാളുടെ വീട്ടിലും നാട്ടിലും വലിയ പ്രശ്നങ്ങളുണ്ടാക്കുകയും അയാളുടെ വിദ്യാഭ്യാസംതന്നെ നിലയ്ക്കുകയും ചെയ്തു. ശേഷം അയാൾ തനിക്കു പരിചയമുള്ള തൊഴിലായ ചിത്രരചനയിലേയ്ക്കു തിരിഞ്ഞു. 

ആ ഗ്രാമത്തിലെ ഒരു ധനികനായ വ്യക്തിയാണ് ചാക്കോ വക്കീൽ. അയാളുടെ സുന്ദരിയായ മകൾ ശോശാമ്മ ഒരു പാട്ടുകാരിയുംകൂടിയാണ്. ഒരു നല്ല കലാകാരനായ ബാബുവിന്റെ ചിത്രരചനയിലുളള പ്രാഗല്ഭ്യത്തിൽ ശോശാമ്മയ്ക്കു നല്ല മതിപ്പാണ്. ഒരിക്കൽ വെള്ളത്തിലകപ്പെട്ടു മുങ്ങിത്താഴാൻതുടങ്ങിയ ശോശാമ്മയെ ബാബു വെള്ളത്തിൽ ചാടി രക്ഷപെടുത്തുന്നു. ക്രമേണ ശോശാമ്മയുടെ ബാബുവിനോടുള്ള ആരാധന പ്രണയത്തിലേയ്ക്കു വഴിമാറി. എന്നാൽ അയാളുടെ മനസ്സിൽ അന്നക്കുട്ടിയെന്ന മറ്റൊരു പെൺകുട്ടിയായിരുന്നു ഉണ്ടായിരുന്നത്.

എന്നാൽ അന്നക്കുട്ടിയുടെ വിവാഹം ഒരു ധനികനുമായി ഉറപ്പിക്കുകയും വിവാഹത്തിനുശേഷം അവൾ അയാളോടൊപ്പം അകലേയ്ക്കു പോകുകയും ചെയ്തു. ഏറെക്കാലം ദുഃഖിതനായി കഴിഞ്ഞ ബാബു ക്രമേണ ശോശാമ്മയിൽ അനുരക്തനായി. ചാക്കോ വക്കീൽ ഈ ബന്ധത്തെ പല്ലും നഖവുമുപയോഗിച്ച് എതിർക്കുന്നു. എന്നാൽ പിതാവിന്റെ എതിർപ്പു വകവയ്ക്കാതെ ശോശാമ്മ അയാളെ പ്രണയിക്കുകയും അവർ ഗ്രാമത്തിൽ നിന്നു ഒളിച്ചോടി ദൂരെയുള്ള ഒരു ഗ്രാമത്തിൽ ഒന്നിച്ചു താമസിക്കുകയും അവിടുത്തെ പള്ളിയിൽ വച്ചു വിവാഹിതരാകുകയും ചെയ്തു. നാളുകൾ പിന്നിടവേ ശോശാമ്മയ്ക്കു ഒരു കുട്ടിയുണ്ടാവുകയും ചെയ്തു. കൂലിവേലയെടുത്തു കഴിഞ്ഞിരുന്ന അവർക്ക് ഒളിജീവിതം അധികകാലം തുടരാൻ സാധിച്ചില്ല.  ശോശാമ്മായുടെ പിതാവ് അന്വേഷിച്ചുപിടിച്ച് അവിടെയെത്തുകയും അവളെ അവിടെനിന്നു പിടിച്ചുകൊണ്ടു പോകുകയും ചെയ്തു. പരസ്പരം വേർപിരിയപ്പെട്ട ദമ്പതികൾ കടുത്ത ദുഃഖത്തിലായി. ഏറെക്കാലങ്ങൾക്കു ശേഷം ചാക്കോ വക്കീൽ മരണമടയുകയും ബാബുവിനെയും കുഞ്ഞിനെയും കണ്ടെത്താൻ അന്നക്കുട്ടി, ശോശാമ്മയെ സഹായിക്കുകയും ചെയ്യുന്നതോടെ നോവൽ അവസാനിക്കുന്നു. ദിവ്യപ്രേമത്തിന്റെ ഉദാത്ത ഭാവങ്ങളും വിരഹവേദനയും കൂടിച്ചേരലുമെല്ലാം ഈ ജീവിതഗന്ധിയായ നോവലിൽ മുട്ടത്തുവർക്കി മനോഹരമായി തുന്നിച്ചേർത്തിരിക്കുന്നു. ഗ്രാമജീവിതത്തിന്റെ നൈർമ്മല്ല്യവും സാധാരണക്കാരന്റെ ഭാഷയും  ഈ നോവലിന് കരുത്തുപകരുന്ന ഘടകങ്ങളാണ്.
## ചലച്ചിത്രം
ഈ നോവൽ 1973 ൽ ശശികുമാർ സംവിധാനം ചെയ്ത് ചലച്ചിത്രമാക്കിയിട്ടുണ്ട്. തിരക്കഥ, സംഭാഷണം രചിച്ചത് തോപ്പിൽ ഭാസിയായിരുന്നു. 

## അവലംബം

വർഗ്ഗം:മലയാളം നോവലുകൾ
വർഗ്ഗം:മുട്ടത്തുവർക്കിയുടെ നോവലുകൾ
മയിലാടുംകുന്ന് (നോവൽ)

**മയിലാടുംകുന്ന്** പ്രശസ്ത സാഹിത്യകാരനായിരുന്ന മുട്ടത്തുവർക്കി എഴുതിയ ഒരു ജനപ്രിയനോവലാണ്. 1956 ൽ കോട്ടയത്തെ ഡി.സി. ബുക്സ് ഇത് ആദ്യമായി പുസ്തകരൂപത്തിൽ പ്രസിദ്ധീകരിച്ചു. 

## കഥാതന്തു
ഈ നോവലിലെ മുഖ്യ കഥാപാത്രങ്ങൾ ജോയി എന്ന ചെറുപ്പക്കാരനും അയാളുടെ ബാല്യകാല സഖിയായ ലിസ എന്ന പെൺകുട്ടിയുമാണ്. ജോയി ഗ്രാമത്തിലെ  ഒരു പണക്കാരന്റെ മകനായിരുന്നു. ഈ ധനിക കുടുംബത്തിലെ ആശ്രിതനായ ഔതച്ചേട്ടന്റെ പുത്രിയാണ് ലിസ. മയിലാടും കുന്നിൽ ചെറുപ്പകാലം മുതൽ കളിച്ചു വളർന്നവരാണ് ജോയിയും ലിസയും. ബാല്യകാലസൌഹൃദം പ്രണയത്തിലേയ്ക്കു വളർന്നു. പെട്ടെന്നുണ്ടായ സാമ്പത്തികത്തകർച്ചയിൽ നിൽക്കക്കള്ളിയില്ലാതെ മയിലാടും കുന്നു വിൽക്കുവാൻ അവർ തീരുമാനിക്കുന്നു. ഈ സ്ഥലത്തിന് ഏതോ ദോഷമുള്ളതിനാലാണ് തങ്ങൾക്കു സാമ്പത്തികത്തകർച്ച നേരിട്ടതെന്ന് അവർ ഉറച്ചു വിശ്വസിക്കുകയം ചെയ്തു. സ്ഥലം വിൽപ്പന നടത്തി അവർ പട്ടണത്തിലേയ്ക്കു താമസം മാറുവാൻ തീരുമാനിച്ചു. എന്നാൽ സ്ഥലവിൽപ്പനയിൽ ലഭിച്ച പണം കൈമോശം വരുകയും അവർക്ക് മാനസികവ്യഥയുണ്ടാകുകയും ചെയ്തു. നഷ്ടപ്പെട്ട പണം മുഴുവൻ വിശ്വസ്ത ഭൃത്യനായ ഔതച്ചേട്ടന്റെ കൈവശം സുരക്ഷിതമായി എത്തിച്ചേർന്ന വിവരം വളരെക്കാലത്തിനു ശേഷമാണ് അവർ അറിയുന്നത്. പണം കുടുംബത്തിന് തിരികെ ലഭിക്കുകയും സാമ്പത്തികത്തകർച്ചയിൽനിന്നു കരകയറുകയും ചെയ്തു. പട്ടണത്തിലേയ്ക്കു സ്ഥലം മാറിയ ജോയിക്കും ലിസയ്ക്കും വിരഹം താങ്ങുവാൻ സാധിച്ചില്ല. നിരവധി പ്രതിബന്ധങ്ങളെ തരണം ചെയ്ത് നോവലിലെ കാമുകീകാമുന്മാർ ഒന്നാകുന്നതോടെ നോവൽ അവസാനിക്കുന്നു. പ്രണയവും വിരഹവുമൊക്കെ ഇഴചേർന്നു കിടക്കുന്ന ഈ നോവൽ ആ കാലഘട്ടിത്തിലെ വൻ വിജയമായിരുന്നു.

1972 ൽ ഈ നോവലിന് ചലച്ചിത്രഭാഷ്യമുണ്ടായി. കെ.എസ്. സേതുമാധവൻ സംവിധാനം ചെയത ഈ നോവലിന്റെ ചലച്ചിത്ര രൂപത്തിൽ അക്കാലത്തെ പ്രശസ്ത അഭിനേതാക്കളായ പ്രേംനസീർ, കെ.പി. ഉമ്മർ, ജയഭാരതി എന്നിവരാണ് കഥാപാത്രങ്ങളെ വെള്ളിത്തിരയിൽ അവതരിപ്പിച്ചത്.

## അവലംബം

വർഗ്ഗം:മലയാളം നോവലുകൾ
കൊളോണിയൽ സൺ (നോവൽ)

കിങ്സ്ലി അമിസ് രചിച്ച് ജൊനാതൻ കേപ്പ് പ്രസിദ്ധീകരിച്ച നോവലാണ് **കൊളോണിയൽ സൺ**. റോബർട്ട് മാർഖം എന്ന തൂലികാനാമത്തിലാണ് ഈ നോവൽ പ്രസിദ്ധീകരിച്ചത്. 1968 മാർച്ച് 28 നാണ് ഇതിന്റെ ആദ്യ പതിപ്പ് പുറത്തിറങ്ങിയത്. 1964ൽ ഇയാൻ ഫ്ലെമിങിന്റെ മരണശേഷം ഇറങ്ങുന്ന ആദ്യ ജെയിംസ് ബോണ്ട് നോവലാണിത്. ഈ നോവലിനുമുൻപ് അമിസ് ജെയിംസ്, ബോണ്ട് സംബന്ധിച്ച രണ്ട് രചനകൾ കൂടി നടത്തിയിട്ടുണ്ട്. ദ ജെയിംസ്ബോണ്ട് ഡോസിയർ എന്ന ഒരു പഠനവും ദ ബുക്ക് ഓഫ് ബോണ്ട് എന്ന ഹാസ്യാത്മക രചനയുമാണവ. ജെയിംസ്ബോണ്ടിന്റെ ബ്രിട്ടീഷ് സീക്രട്ട് സർവ്വീസിന്റെ അധികാരി എം ന്റെ തട്ടിക്കൊണ്ടുപോകലും അതുചെയ്തവരെ തിരയുകയുമാണ് ഈ നോവലിൽ ജെയിംസ് ബോണ്ടിന്റെ പ്രധാന കർത്തവ്യം. ഈ പ്രധാന മിഷനിടക്ക് ഒരു അന്താരാഷ്ട്ര അപകടമുണ്ടാക്കാനുള്ള കമ്യൂണിസ്റ്റ് ചൈനയുടെ ഒരു പദ്ധതി ബോണ്ട് അനാവരണം ചെയ്യുന്നു. റഷ്യക്കാർക്കുവേണ്ടി പ്രവർത്തിക്കുന്ന ഒരു ഗ്രീക്ക് ചാരനും ബോണ്ടിന്റെ കൂടെ പ്രവർത്തിക്കുന്നുണ്ട്. ഇവർ എം നെ ഒരു ചെറിയ ഏഗെയൻ ദ്വീപിൽ കണ്ടെത്തുന്നു. എം നെ രക്ഷപ്പെടുത്തുകയും കൊളോണിയൽ സൺ ലിയാങ്-ടാൻ (മുൻ നാസി കമാണ്ടർ), വോൺ റിച്ടെർ എന്നിങ്ങനെ രണ്ട് പ്രധാന എതിരാളികളെ കൊല്ലുകയും ചെയ്യുന്നു.

വർഗ്ഗം:ജെയിംസ് ബോണ്ട് പുസ്തകങ്ങൾ
വർഗ്ഗം:ജൊനാതൻ കേപ്പ് പ്രസിദ്ധീകരിച്ച പുസ്തകങ്ങൾ
ജൊനാതൻ കേപ്പ്

1921 ൽ **ഹെർബെർട്ട് ജൊനാതൻ കേപ്പ്** സ്ഥാപിച്ച ലണ്ടൻ ആസ്ഥാനമായ ഒരു പ്രസിദ്ധീകരണ സ്ഥാപനമാണ് **ജൊനാതൻ കേപ്പ്**. 1960ൽ ഹെർബെർട്ടിന്റെ മരണം വരെ ഈ സ്ഥാപനത്തിന്റെ തലവനായിരുന്നു.

1921 ൽ കേപ്പും അദ്ദേഹത്തിന്റെ വ്യവസായ പങ്കാളി റെൻ ഹോവാർഡും കൂടി പ്രസിദ്ധീകരണ സ്ഥാപനം തുടങ്ങി. വളരെ നല്ല ഗുണമേന്മയുള്ള രൂപകൽപ്പനക്കും പ്രസിദ്ധീകരണത്തിനും ഈ സ്ഥാപനം വളരെ വേഗം പ്രസിദ്ധി സമ്പാദിച്ചു. പ്രശസ്തരായ ഇംഗ്ലീഷ് എഴുത്തുകാരുടെ ഒരു നല്ല നിര ഈ സ്ഥാപനത്തിന് കെട്ടിപ്പടുക്കാൻ കഴിഞ്ഞു. സ്ഥാപനത്തിന്റെ പ്രധാന എഡിറ്ററായ എഡ്വാർഡ് ഗാർനെറ്റിന്റെ പ്രയത്നങ്ങളായിരുന്നു ഇതിനു പിന്നിൽ. റോബർട്ട് ഫ്രോസ്റ്റ്, സി. ഡേ ലൂയിസ് തുടങ്ങിയ കവികളും ഹ്യൂഗ് ലോഫ്റ്റിങ്, ആർതർ റാൻസം തുടങ്ങിയ ബാലസാഹിത്യകാരന്മാരും ജെയിംസ് ബോണ്ട് പരമ്പരകൾ എഴുതിയ ഇയാൻ ഫ്ലെമിങ്, ജെയിംസ് ജോയ്സ്, ടി. ഇ. ലോറൻസ് തുടങ്ങിയ മുഖ്യധാരാ നോവലിസ്റ്റുകളും ജൊനാതൻ കേപ്പ് പ്രസിദ്ധീകരണ സ്ഥാപനത്തിനു കീഴിൽ പുസ്തകങ്ങൾ പ്രസിദ്ധീകരിച്ചിട്ടുണ്ട്.

കേപ്പിന്റെ മരണശേഷം ഈ സ്ഥാപനം മറ്റ് മൂന്ന് പ്രസിദ്ധീകരണ സ്ഥാപനങ്ങളുമായി ലയിച്ചു. 1987 ൽ റാൻഡം ഹൗസ് ഈ സ്ഥാപനം ഏറ്റെടുത്തു. റാൻഡം ഹൗസിന്റെ ബ്രിട്ടീഷ് വിഭാഗമായി ഈ സ്ഥാപനം തുടരുന്നു.

## വിവാഹവും കുടുംബവും
ജൊനാതൻ കേപ്പ് മൂന്ന് തവണ വിവാഹിതനാകുകയും മൂന്ന് തവണ വിഭാര്യനാകുകയും ചെയ്തു. 1907-ൽ എഡിത്ത് ലൂയിസ ക്രീക്കിനെ വിവാഹം കഴിച്ച അദ്ദേഹത്തിന് രണ്ടു പെൺമക്കളുണ്ടായിരുന്നു. എഡിത്ത് കേപ് 1919-ൽ അന്തരിച്ചു. 1927-ൽ കേപ് ഒലിവ് വിഡ ജെയിംസിനെ വിവാഹം കഴിക്കുകയും അവരിൽ അദ്ദേഹത്തിന് ഒരു മകനും മകളും ഉണ്ടായിരുന്നു. ഒലിവ് കേപ് 1931-ൽ അന്തരിച്ചു. 1941-ൽ അദ്ദേഹം കാത്‌ലീൻ മേരി വെബിനെ വിവാഹം കഴിച്ച അദ്ദേഹത്തിന് ഒരു പുത്രനുണ്ടായിരുന്നു.  കാത്‌ലീൻ കേപ് 1953-ൽ മരണമടഞ്ഞു.

1954 ൽ കേപ്പിന് രണ്ട് ഹൃദയാഘാതങ്ങളുണ്ടാകുകയും ഇത് അദ്ദേഹത്തിന്റെ സംസാരത്തെ ദുർബലപ്പെടുത്തിയിരുന്നെങ്കിലും ആരോഗ്യത്തിലേക്കുള്ള തിരിച്ചുവരവിനായി അദ്ദേഹം പോരാടി. 1959 നവംബറിൽ തന്റെ 80-ആം ജന്മദിനം ആഘോഷിച്ചപ്പോഴും അദ്ദേഹം സ്ഥാപനം നടത്തിപ്പിൽ ശ്രദ്ധിച്ചിരുന്നു. മൂന്നുമാസത്തിനുശേഷം അദ്ദേഹം ലണ്ടനിലെ തന്റെ ഫ്ലാറ്റിൽ വച്ച് പെട്ടെന്ന് മരണമടഞ്ഞു. പീറ്റർഷാമിലാണ് അദ്ദേഹത്തെ സംസ്കരിച്ചത്.

## അവലംബം
വർഗ്ഗം:യുണൈറ്റഡ് കിങ്ഡം ആസ്ഥാനമായുള്ള പ്രസിദ്ധീകരണ സ്ഥാപനങ്ങൾ
പട്ടുതൂവാല (നോവൽ)

**പട്ടുതൂവാല**, പ്രശസ്ത സാഹിത്യകാരനായിരുന്ന മുട്ടത്തു വർക്കി എഴുതിയ ഒരു നോവലാണ്. 1958 ൽ പുറത്തിറങ്ങിയ ഈ നോവലിന്റെ പ്രസാധകർ കോട്ടയത്തെ ഡി.സി. ബുക്സായിരുന്നു. ഈ നോവലിനെ ആസ്പദമാക്കി 1965 ൽ പി. സുബ്രഹ്മണ്യം സംവിധാനം ചെയ്ത ഒരു സിനിമയും പുറത്തു വന്നിരുന്നു. മധു, ഷീല, കൊട്ടാരക്കര ശ്രീധരൻനായർ എന്നിവരാണ് നോവലിന്റെ സിനിമാ ഭാഷ്യത്തിലഭിനയിച്ചത്.

## കഥാസാരം
മുട്ടത്തുവർക്കിയുടെ ഒരു പ്രശസ്തമായ പ്രണയനോവലാണ് പട്ടുതൂവാല. 1958 ൽ രചിക്കപ്പെട്ട ഈ നോവൽ മനുഷ്യമനസ്സിൻറെ വിവിധ വികാരങ്ങളുടെ കോളിളക്കങ്ങളെ അതീവതീക്ഷ്ണതയോടെ ആവിഷ്കരിക്കുന്നതിൽ വിജയിച്ചിരിക്കുന്നു.  ജോർജ്ജ് എന്ന നാടകനടനാണ് ഈ നോവലിലെ കേന്ദ്രകഥാപാത്രം. അമ്മയോടും രണ്ടാനഛനായ അന്ത്രോയോടുമൊപ്പം ജീവിക്കുന്ന ജോർജ്ജിന് അന്ത്രോ ഒരു പേടിപ്പെടുന്ന അനുഭവമാണ്. കഴിവുള്ള അഭിനേതാവായ അയാൾക്ക് നാടകം അയാളുടെ ജീവിതത്തിൻറെ ഭാഗമാണ്. പക്ഷേ അയാൾ നാടകങ്ങളിലഭിനയിക്കുന്നത് രണ്ടാനഛനായ അന്ത്രോയ്ക്ക് തീരെ ഇഷ്ടമില്ലാത്തതിനാൽ അയാൾ അറിയാതെയാണ് ജോർജ്ജ് നാടകങ്ങളിൽ അഭിനയിക്കുവാൻ പോകാറുള്ളത്. 

ഒരു ദിവസം ജോർജ്ജ് അഭിനയിച്ച നാടകം കാണുവാൻ പിതാവായ പ്രോഫസർ ഫ്രാൻസിസിൻറെ കൂടെ സുന്ദരിയായ മകളായ സെലിൻ എത്തുകയും നാടകം കഴിഞ്ഞപ്പോൾ ജോർജ്ജിൻറെ അഭിനയത്തിൽ ആകൃഷ്ടനായി തൻറെ പട്ടു തൂവാല അയാൾക്കു സമ്മാനമായി നൽകുകയും ചെയ്യുന്നു. പട്ടുതൂവാലയുടെ ഉടമസ്ഥത ആർക്കാണെന്നതിനെക്കുറിച്ച് നാടകക്കമ്പനി മുതലാളി പോത്തപ്പനും ജോർജ്ജും തമ്മിൽ തർക്കം ഉടലെടുക്കുകയും.അവർ തമ്മിലുണ്ടായ സംഘട്ടനത്തിൽ പോത്തപ്പനു പരിക്കേൽക്കുകയും പട്ടുതൂവാലയുമായി ജോർജ്ജ് ദരേയ്ക്കു പാലായനം ചെയ്യുകയും ചെയ്യുന്നു. പട്ടുതൂവാല നൽകിയ സെലിനോട് അയാൾക്കു പ്രണയം തോന്നുന്നു. എന്നാൽ അവൾക്കു തന്നോടുള്ള മനോഭാവത്തെക്കുറിച്ച് അയാൾക്ക് അറിയില്ലായിരുന്നു. അകലെയുള്ള പട്ടണത്തിൽ ഒളിച്ചു താമസിക്കുന്ന ജോർജ്ജ് വേഷം മാറിനടന്ന് പലവിധ ജോലികൾ ചെയ്തുവരുന്നു. പട്ടണത്തിൽ വച്ച് ജോർജ്ജ് പല വ്യക്തികളെയും പരിചയപ്പെടാനിടയാകുന്നു. അതിലൊന്ന് റീത്ത എന്ന സുന്ദരിയായ യുവതിയാണ്. ആമിന എന്ന പൂവിൽപ്പനക്കാരി, സെലിൻറെ പിതൃസഹോദരൻ മാത്യു എന്നിരും അയാളുടെ അടുത്ത പരിചയക്കാരാകുന്നു. ആമിനയ്ക്ക് ജോർജ്ജിനോട് പ്രണയം തോന്നുകയും അയാളോട് തുറന്നുപറയുകയും ചെയ്യുന്നു. എന്നാൽ താൻ പോലീസ് തേടിക്കൊണ്ടിരിക്കുന്ന ഒരു കുറ്റവാളിയാണെന്നുളള സത്യം ജോർജ്ജ് ആമിനയോടു പറയുന്നുവെങ്കിലും അവൾക്ക് ജോർജ്ജിനോടുള്ള മനോഭാവത്തിനു മാറ്റം സംഭവിക്കുന്നില്ല. 

വളരെക്കാലങ്ങൾക്കു ശേഷം ജോർജ്ജ് നാട്ടിലേയ്ക്കു തിരിച്ചുവരുകയും താൻ താമസിച്ചിരുന്ന വീട് അനാഥമായി ഇടിഞ്ഞുപൊളിഞ്ഞുകിടക്കുന്നതു കാണാനിടവരുകയും ചെയ്യുന്നു. അമ്മയെയും സഹോദരിയെയും കണ്ടുപിടിക്കാൻ സാധിക്കുന്നില്ലാത്തതിനാൾ അയാൾ ഖിന്നനായി എങ്കിലും അവർ സുരക്ഷിതരായിട്ടിരിക്കുന്നു എന്ന വാർത്ത അറിഞ്ഞപ്പോൾ ഏറെ സന്തോഷിക്കുന്നു. പഴയ കുറ്റത്തിന് ജോർജ്ജിനെ പോലീസ് അറസ്റ്റു ചെയ്തുവെങ്കിലും സെലിന്റെ പിതാവായ പ്രൊഫസർ അയാളെ രക്ഷപെടാൻ സഹായിക്കുന്നു. താമസംവിനാ, ജോർജ്ജ് അമ്മയെയും സഹോദരിയെയും കണ്ടുപിടിക്കുകയും ആമിനയെ വിവാഹം കഴക്കുവാനുള്ള ആഗ്രഹം അമ്മയെ അറിയിക്കുകയും ചെയ്യുന്നു. അമ്മ സമ്മതിച്ചതനുസരിച്ച് ആമിനയെ കൂട്ടിക്കൊണ്ടുവരുവാനായി ജോർജ്ജ് വീണ്ടും പട്ടണത്തിലേയ്ക്കു പുറപ്പെടുകയും അവിടെവച്ച് ആമിന മരിച്ചുപോയ വാർത്തയറിഞ്ഞ് വളരെയധികം ദുഃഖിക്കുകയും ചെയ്യുന്നു. ഇതിനിടെ ജോർജ്ജ് ഒരു റോഡപകടത്തിൽപ്പെടുകയും യാദൃച്ഛികമായി സെലിന്റെ വീട്ടിലെത്തിപ്പെടുകയും ചെയ്യുന്നു. അവിടെ വച്ച് കാമുകീകാമുകന്മാർ ഹൃദയങ്ങൾ തമ്മിൽ കൈമാറുകയും നോവൽ ശുഭമായി പര്യവസാനിക്കുകയും ചെയ്യുന്നു.

## അവലംബം
നാത്തൂൻ (നോവൽ)

**നാത്തൂൻ**, മലയാള സാഹിത്യത്തിലെ ജനപ്രിയ എഴുത്തുകാരിൽ ശ്രദ്ധേയനായിരുന്ന മുട്ടത്തു വർക്കി രചിച്ച ഒരു നോവലാണ്. 1967 ൽ ഈ നോവൽ പുസ്തകരൂപത്തിൽ പ്രസിദ്ധീകരിക്കപ്പെട്ടു. ഈ നോവലിന്റെ പ്രസാധകർ കോട്ടയത്തെ സാഹിത്യ പ്രവർത്തക സഹകരണ സംഘമായിരുന്നു.

1974 ൽ നാത്തൂൻ എന്ന നോവലിന്റെ ചലച്ചിത്രരൂപം പുറത്തിറങ്ങിയിരുന്നു. കെ. നാരായണൻ സംവിധാനം ചെയ്ത ഈ ചിത്രത്തിൽ സുധീർ, റാണിചന്ദ്ര, വിൻസന്റ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.

## അവലംബം
ആറാം പ്രമാണം (നോവൽ)

**ആറാം പ്രമാണം**, മലയാള സാഹിത്യത്തിലെ ജനപ്രിയ എഴുത്തുകാരനായിരുന്ന മുട്ടത്തു വർക്കി രചിച്ച നോവലാണ്. ഈ നോവൽ 1967 ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു. കോട്ടയത്തെ ഡി.സി. ബുക്സാണ് ഈ നോവലിന്റെ പ്രസാധകർ.

## കഥയുടെ രത്നച്ചുരുക്കം
മുട്ടത്തുവർക്കിയുടെ ഈ നോവൽ സാഹിത്യലോകത്ത് വളരെയധികം ശ്രദ്ധിക്കപ്പെട്ടിരുന്നു. വ്യഭിചാരം ചെയ്യരുത് എന്ന ക്രിസ്തമത പ്രമാണമാണ് നോവലിന്റെ കാതൽ. നോവലിലെ നായകനായ ജോസ്, ധനാഢ്യരായ സെബാസ്റ്റ്യൻ സാറിന്റെയും ത്രേസ്യാമ്മയുടെയും മകനാണ്.  ഒരു സ്ത്രീവിരുദ്ധനായ അയാൾ ക്രസ്തുമത പ്രമാണങ്ങളിൽ അടിയുറച്ചു വിശ്വസിക്കുകയും പാപങ്ങളിൽനിന്നു മുക്തി നേടി മോക്ഷം നേടുവാൻ സ്ത്രീകളിൽനിന്ന് അകന്നു ജീവിക്കണമെന്നുള്ള തത്ത്വത്തിൽ വിശ്വസിക്കുന്നു. ലില്ലി എന്ന യുവതിയുമായി ജോസിന്റെ വിവാഹം നേരത്തേ തീരുമാനിച്ചു വച്ചിരുന്നതാണെങ്കിലും അയാൾ അതിൽ അത്ര താല്പരനല്ല. മകന്റെ മനസു മാറ്റിയെടുക്കുവാൻ അവർ അയാളെ പട്ടണത്തിലേയ്ക്ക് അയയ്ക്കുന്നു. 

പട്ടണത്തിലെത്തിയ ജോസിന് ഒരു സ്വകാര്യ ബാങ്കിൽ ജോലി കിട്ടുന്നു. ബാങ്കിലെ ജോലിക്കാരി കൊച്ചുത്രേസ്യാമ്മ, ബാങ്കുടമയുടെ പുത്രി റൂബി എന്നിവർ ജോസിന്റെ സുഹൃത്തുക്കളാകുന്നു. ദിവസങ്ങൾ കടന്നുപോകവേ മുതലാളിയുടെ മകൾ റൂബി ജോസിൽ അനുരക്തനാകുന്നു. റൂബിയുടെ വീട്ടുകാർ ഈ ബന്ധത്തെ പ്രോത്സാഹിപ്പിച്ചു. ഏതുനിലയ്ക്കും ഇതു നല്ല ഒരു ബന്ധമാണെന്ന് അവർ വിചാരിച്ചു. ഇതിനിടെ നാട്ടിൽനിന്നു ലില്ലിയുടെ കത്തുകളും അവനു ലഭിച്ചുകൊണ്ടിരുന്നു. പ്രലോഭനങ്ങളുടെ കുത്തൊഴുക്കിൽജോസിന്റെ മനസ്സിന് ഇളക്കം തട്ടുവാനാരംഭിച്ചു. ഇതിനിടെ റൂബിയുടെ വീട്ടിൽ താമസിക്കുവാനുള്ള അവസരം അവർ തമ്മിൽ കൂടുതൽ‌ അടുത്തിടപഴകുന്നതിനുള്ള അവസങ്ങളിലേയ്ക്കു നയിച്ചു. പിന്നീട് അയാൾ വേറേ താമസസ്ഥലം കണ്ടെത്തുകയും അവിടെവച്ച്  നർത്തകിയും ഗായികയും കൂടിയായ ഉഷ എന്നൊരു യുവതിയെ പരിചയപ്പെടാനുള്ള അവസരമുണ്ടാകുന്നു. ജോസ് അവളുടെ വലിയ ആരാധകനായി മാറുകയും മദ്യപാനം, പുകവലി തുടങ്ങിയ ദുശ്ശീലങ്ങളിലേയ്ക്കു തിരിയുകയും ചെയ്തു. ജോസിനെ ഒരു പരിഷ്കാരിയാക്കുവാനുള്ള കൊണ്ടുപിടിച്ച ശ്രമത്തിലായി ഉഷ. ആറാം പ്രമാണം ലംഘിക്കാവാനുള്ള അനേകം പ്രലോഭനങ്ങളുണ്ടായി. ഉഷയുടെ വീട്ടുകാർ സദാചാരവിരുദ്ധരാണെന്നു മനസ്സിലായെങ്കിലും അവരുടെ പിടിയിൽനിന്നു വഴുതിമാറുവാൻ അയാൾക്കു സാധിക്കുന്നില്ല. ഇതിനിടെ ലില്ലി അയാളുടെ മനോകുമുരത്തിൽനിന്ന് ഏറെക്കുറെ അപ്രത്യക്ഷയായിരുന്നു.

വളരെ നാളുകൾക്കു ശേഷം നാട്ടിലെത്തിയപ്പോൾ അയാളുടെ പിതാവ് മരണപ്പെട്ടിരുന്നു. വീണ്ടും നഗരത്തിലെത്തിയ ജോസിനെ ഉഷയും അമ്മയും അവഗണിക്കുകയും നിരാശനായ അയാൾ ജീവിതം അവസാനിപ്പിക്കുവാൻ തീരുമാനിക്കുകയും ചെയ്യുന്നു. അയാൾ ഒരു പ്രത്യേക സാഹചര്യത്തിൽ ലില്ലിയുമായി കണ്ടുമുട്ടുകയും ആപത്തിൽപ്പെട്ടിരിക്കുന്ന അവളെ അവിടെനിന്നു രക്ഷിക്കുകയും ചെയ്യുന്നു. ഒടുവിൽ നല്ലവനായി ജീവിക്കുവാൻ തീരുമാനിച്ച ജോസ് ലില്ലിയെ വിവാഹം കഴിക്കുന്നതാണ് നോവലിന്റെ അവസാന അദ്ധ്യായം. ക്രിസ്തീയ മതമൂല്ല്യങ്ങളും മനുഷ്യമനസ്സിലെ പാപ ചിന്തകളും തമ്മിലുള്ള സംഘർഷം ഈ നോവലിലൂടെ മുട്ടത്തുവർക്കി ഭംഗിയായി വരച്ചുകാട്ടുന്നു.

## അവലംബം
സൈനബ് ബിഷേവ

പ്രമുഖ ബഷ്‌കിർ കവയിത്രിയും എഴുത്തുകാരിയും നാടകകൃത്തുമായിരുന്നു **സൈനബ് അബ്ദുല്ലോവ്‌ന ബിഷേവ** (Zainab Abdullovna Biisheva) എന്ന **സൈനബ് ബിഷേവ** (Zainab Biisheva).

## ജീവചരിത്രം
റഷ്യയിലെ സ്വയംഭരണപ്രദേശമായ **ബഷ്‌ക്കീറിയ** എന്നറിയപ്പെടുന്ന റിപ്പബ്ലിക്ക് ഓഫ് ബാഷ്‌കോർടോസ്ഥാനിലെ കുഗർചിൻസ്‌കി ജില്ലയിലെ 1908 ജനുവരി 15ന് ജനിച്ചു. 
സൈനബിന്റെ അറുപതിൽ അധികം കൃതികൾ റഷ്യൻ ഭാഷകളിലും ലോക ഭാഷകളിലുമായി പ്രസിദ്ധീകരിച്ചിട്ടുണ്ട്. 1946 മുതൽ റൈറ്റേഴ്‌സ് യൂനിയനിൽ അംഗമായിരുന്നു. 1990ൽ പീപ്പിൾസ് റൈറ്റർ ഓഫ് ബാഷ്‌കോർടോസ്ഥാൻ പുരസ്‌കാരം ലഭിച്ചു. യുവാക്കൾക്കും കുട്ടികൾക്കുമായുള്ള നിരവവധി കൃതികൾ  രചിച്ചിട്ടുണ്ട്. ഫ്രണ്ട്ഷിപ്പ്, ലെറ്റസ് ബി ഫ്രണ്ട്‌സ് എന്നിവയടക്കം ഡസൻകണക്കിന് കവിതകളും കഥകളും എഴുതി.

## കൃതികൾ
ആദ്യ ഗ്രന്ഥമായ ദ ബോയ് - പാർടിസാൻ 1942 പ്രസിദ്ധീകരിച്ചു.

## അവലംബം
ദി എമെറാൾഡ് റൗട്ട്

ഇന്ത്യൻ എഴുത്തുകാരനായ ആർ.കെ. നാരായണന്റെ യാത്രാവിവരണപുസ്തകമാണ് **ദി എമെറാൾഡ് റൗട്ട് **(The Emerald Route). 1980 ൽ ഇന്ത്യൻ തോട്ട് പബ്ലിക്കേഷൻസ് ആണ് ഈ പുസ്തകം പ്രസിദ്ധീകരിച്ചത്. കർണ്ണാടയുടെ ഒരു യാത്രാ ഗൈഡാണ് ഈ പുസ്തകം. 

## അവലംബം

വർഗ്ഗം:ഇന്ത്യ - അപൂർണ്ണലേഖനങ്ങൾ
വർഗ്ഗം:ഇന്ത്യയിലെ സാഹിത്യം - അപൂർണ്ണലേഖനങ്ങൾ
വർഗ്ഗം:കർണാടകയിലെ വിനോദസഞ്ചാരം
ലിഡിയ മില്ലറ്റ്

**ലിഡിയ മില്ലറ്റ്** ഒരു അമേരിക്കൻ‌ നോവലിസ്റ്റാണ്. 1968 ഡിസംബർ 5 നാണ് അവർ ജനിച്ചത്. അവരുടെ മൂന്നാമത്തെ നോവലായ “മൈ ഹാപ്പി ലൈഫ്” 2003 ലെ ഫിക്ഷൻ നോവലുകൾക്കുള്ള PEN Center USA അവാർഡ് ലഭിച്ചിരുന്നു. ആ വർഷത്തെ പുലിറ്റ്സർ പുരസ്കാരത്തിനും ലോസ് ആഞ്ചലസ് ടൈസം ബുക്ക് പ്രൈസിൻറെയും അവസാന റൌണ്ടുകളിൽ ലിഡിയയുടെ പുസ്തകവും ഇടംപിടിച്ചിരുന്നു. 

## ജീവിതരേഖ
ലിഡിയ മില്ലറ്റ് മസാച്ചുസെറ്റ്സിലെ ബോസ്റ്റണിൽ ജനിക്കുകയും കാനഡയിലെ ടോറാൻറെയിൽ വളരുകയും ചെയ്തു. അവിടെ യൂണിവേഴ്സിറ്റി ഓഫ് ടൊറാൻറോയുടെ കീഴിലുള്ള സ്കൂളിൽ വിദ്യാഭ്യാസം ചെയ്തു.  ചാപ്പൽ ഹില്ലിലെ യൂണിവേഴ്സിറ്റി ഓഫ് നോർത്ത് കരോലിനയിൽനിന്ന് ഇന്റർ ഡിസിപ്ലിനറിയിൽ ഒരു ബിരുദവും ഡ്യൂക്ക് യൂണിവേഴ്സിറ്റിയിൽനിന്ന് ബിരുദാനന്തരബിരുദവും നേടിയിട്ടുണ്ട്. സെൻറർ ഫോർ ബയോളജിക്കൽ ഡൈവേർസിറ്റിയുടെ സ്ഥാപകരലൊരാളും അതിന്റെ എക്സിക്യൂട്ടീവ് ഡയറക്ടറുമായ കിയെരൻ സൿലിംഗിനെ വിവാഹം കഴിച്ച് രണ്ടുകുട്ടികളുമായി അരിസോണയിലെ ടക്സണിലാണ് അവർ താമിസിക്കുന്നത്. 

## സാഹിത്യരചന
മില്ലറ്റിൻറെ പുസ്തകങ്ങൽ അവരുടെ കൃതികളിലെ ഗൂഢമായ നർമ്മങ്ങൾക്കും ശൈലീപരമായ വ്യത്യസ്തതയ്ക്കും പ്രശസ്തമാണ്. അവരുടെ ആദ്യപുസ്തകമായ “Omnivores” 1996 ൽ പ്രസിദ്ധീകരിക്കപ്പെട്ടു. സതേൺ കാലിഫോർണിയയിലെ ഒരു കൌമാരക്കാരിയായ പെൺകുട്ടിയെ അവളുടെ അധികാരാസക്തിയുള്ള പിതാവും രണ്ടാനമ്മയും ചേർന്ന് പലവിധത്തിൽ ചിത്രവധം ചെയ്യുകയും അവസാനം വിവാഹമെന്ന പേരിൽ ഒരു റിയൽ എസ്റ്റേറ്റ് ഏജൻറിനു വിൽക്കുകയും ചെയ്യുന്നതാണ് ഈ നോവലിലെ കഥാതന്തു. അവരുടെ രണ്ടാമത്തെ നോവലായ “George Bush, Dark Prince of Love” രണ്ടായിരാമാണ്ടിൽ പ്രസിദ്ധീകരിക്കപ്പെട്ടു. ഇതൊരു രാഷ്ട്രീയ ഹാസ്യനോവലായിരുന്നു. 

## രചിച്ച ഗ്രന്ഥങ്ങൾ

## അവാർഡുകളും ബഹുമതികളും
* 2003  Award for Fiction for *My Happy Life*
* 2005  shortlist for *Oh Pure and Radiant Heart*
* 2010  finalist for *Love in Infant Monkeys*
* 2012  finalist for *Magnificence*
* 2012  finalist for *Magnificence*
* 2012  Fellowship

## അവലംബം

വർഗ്ഗം:അമേരിക്കൻ നോവലെഴുത്തുകാർ
വർഗ്ഗം:ഡിസംബർ 5-ന് ജനിച്ചവർ
വർഗ്ഗം:1968-ൽ ജനിച്ചവർ
നിക്കോലാസ് നിക്കിൽബൈ

***നിക്കോലാസ് നിക്കിൽബൈ***; അഥവാ നിക്കോലാസ് നിക്കിൽബൈയുടെ ജീവിതവും സാഹസികതയും ചാൾസ് ഡിക്കൻസ് എഴുതിയ ഒരു നോവൽ ആണ്. 1838 മുതൽ 1839 വരെ ഒരു തുടർക്കഥയായി ആ നോവൽ പ്രസിദ്ധീകരിച്ചു. ഇത് ചാൾസ് ഡിക്കൻസിന്റെ മൂന്നാമത്തെ നോവൽ ആയിരുന്നു. 

ഈ നോവൽ യുവാവായ നിക്കോലാസ് നിക്കിൽബൈയുടെ ജീവിതവും സാഹസികതയും കേന്ദ്രീകരിച്ചിരിക്കുന്നു. അയാൾക്ക് തന്റെ പിതാവ് മരിച്ചുപോയതിനാൽ തന്റെ മാതാവിനെയും സഹോദരിയേയും പുലർത്തണമായിരുന്നു.

## പശ്ചാത്തലം
നിക്കോലാസ് നിക്കിൽബൈ ചാൾസ് ഡിക്കൻസിന്റെ പ്രസിദ്ധീകരിക്കപ്പെട്ട മൂന്നാമത്തെ നോവൽ ആയിരുന്നു. അദ്ദേഹം തന്റെ ഇഷ്ടപ്പെട്ട പ്രസാധകരുമായിച്ചേർന്ന് തന്റെ വിജയിച്ച മറ്റൊരു നോവലായ പിക്‌വിക് പേപ്പേഴ്സിന്റെ പ്രമേയത്തിന്റെ രൂപഘടനയുള്ള ഈ നോവൽ എഴുതി. മാസം മാസമായി തുടർക്കഥാരൂപത്തിൽ ആദ്യം പുറത്തുവന്ന ഈ നോവൽ അവസാനം ഒറ്റ പുസ്തകരുപത്തിൽ പ്രസിദ്ധീകരിച്ചു. ഇതിന്റെ സ്റ്റൈൽ ഒരോ അദ്ധ്യായമായിത്തിരിച്ചും നർമ്മ രൂപേണയും പ്രസിദ്ധീകരിച്ചു. എന്നിരുന്നാലും രണ്ടാം പകുതിയിൽ നോവൽ കൂടുതൽ ഗൗരവതരവും മുറുക്കമുള്ളതുമായ രീതിയിലാണ് നിർമ്മിച്ചിരിക്കുന്നത്. ഡിക്കൻസ്, ഒലിവർ ട്വിസ്റ്റ് എഴുതുന്ന കാലത്തുതന്നെയാണ് ഈ നോവലും സമാന്തരമായി എഴുതിയത്. പക്ഷെ, ഇതിന്റെ മൂഡ് താരത്മ്യേന ലാഘവത്തോടെയുള്ളതാണ്. 
## References

വർഗ്ഗം:ഇംഗ്ലീഷ് നോവലുകൾ
ആർതർ റാൻസം

**ആർതർ മിച്ചെൽ റാൻസം** (ജീവിതകാലം : 18 ജനുവരി 1884 – 3 ജൂൺ 1967) ഒരു ഇംഗ്ലീഷ് എഴുത്തുകാരനും പത്രപ്രവർത്തകനുമായിരുന്നു. കുട്ടികളുടെ സ്കൂൾ അവധിക്കാല സാഹസങ്ങളെക്കുറിച്ചുള്ള കുട്ടികളുടെ പുസ്തകങ്ങളായ സ്വാളോസ് ആൻറ് ആമസോൺസ് പരമ്പര രചിച്ചിതിൻറെ പേരിലാണ് അദ്ദേഹം കൂടുതൽ അറിയപ്പെടുന്നത്. ഈ കഥകളുടെ പശ്ചാത്തലങ്ങൾ ലേക്ക് ഡിസ്ട്രിക്റ്റു നോർഫോക്ക് ബ്രോഡ്‍സുമാണ്. കൂടുതൽ പുസ്തകങ്ങളിലെയും പൊതുവായ വിഷയങ്ങൾ കപ്പലോട്ടം, മീൻപിടുത്തം, ക്യാമ്പിംഗ് എന്നിവയാണ്.

## ജീവിതരേഖ
സിറിൾ റാൻസം (1851-1897), എഡിത് ബൌൾട്ടൺ (c1852-1944) എന്നിവരുടെ പുത്രനായി 1884 ജനുവരി 18 നാണ് അദ്ദഹം ജനിച്ചത്.  നാലുകുട്ടികളി‍ൽ മൂത്തയാളായിരുന്നു ആർതർ. സിസിലി, ജൊയിസി എന്നീ സഹോദരിമാരും ജ്യോഫ്രി എന്ന സഹോദരനുമുണ്ടായിരുന്നു. സഹോദരനായ ജ്യോഫ്രി 1918 ൽ ഒന്നാം ലോകമഹയുദ്ധത്തിൽ കൊല്ലപ്പെട്ടിരുന്നു.  

## രചനകൾ
* **' (1904)
* ''[http://www.gutenberg.org/ebooks/40448 The Child's Book of the Seasons]'' (1906)
* ''[http://www.gutenberg.org/ebooks/40447 Pond and Stream]'' (1906)
* ''[http://www.allthingsransome.net/literary/naturebooks/Things%20In%20Our%20Garden.pdf The Things in our Garden]'' (1906)
* '']'' (1907)
* ''The Book of Friendship'' (1909)
* **' (1909)
* **' (1910)
* ''The Book of Love'' (1911)
* **' (1911)
* *[http://www.gutenberg.org/ebooks/36017 Oscar Wilde, a Critical Study]* (1912)
* **' (1913)
* ''The Elixir of Life'' (1915)
* **' (1916)
* **' (1918)
* **' (1919)
* **' in rhyme (1920)
* ''[http://www.gutenberg.org/ebooks/1326 The Crisis in Russia]'' (1921)
* **' (1922)
* **' (1923)
* ''Rod and Line'' (1929)
* ''Mainly about Fishing'' (1959)
: Published posthumously:
* ''The Autobiography of Arthur Ransome'' (1976) (edited by )
* ''The War of the Birds and Beasts and other Russian tales'' (1984) (edited by )
* ''[https://books.google.com/books?id=QEDPyDj85fAC Arthur Ransome's Long-lost Study of Robert Louis Stevenson]'' (2011) (edited by Kirsty Nichol Findlay)

=== "Swallows and Amazons" ===

* **' (published 1930)
* **' (1931)
* **' (1932)
* **' (1933)
* **' (1934)
* **' (1936)
* **' (1937)
* **' (1939)
* **' (1940)
* **' (1941)
* **' (1943)
* **' (1947)
* **' (unfinished) —Ransome died in 1967 and the work was edited by  and sections published as unfinished in 1988, with some other short works.

## Books about Ransome
* *The Autobiography of Arthur Ransome*, edited by Rupert Hart-Davis, Jonathan Cape, 1976
* *The Life of Arthur Ransome*, by Hugh Brogan, Jonathan Cape, 1984
* *Arthur Ransome and Captain Flint's Trunk*, by Christina Hardyment , Jonathan Cape, 1984
* *Nancy Blackett: Under Sail with Arthur Ransome*, by Roger Wardale, Jonathan Cape, 1991, 
* *Signalling from Mars, The Letters of Arthur Ransome*, edited by Hugh Brogan, Jonathan Cape, 1997
* **, by Marcus Sedgwick, Orion Children's Books, 2007 — historical fiction about Ransome in Russia during the revolution
* *The Last Englishman: the Double Life of Arthur Ransome*, by Roland Chambers, Faber & Faber, 2009, 
* *The World of Arthur Ransome*, by Christina Hardyment, Frances Lincoln, 2012 ()
* *Russian Roulette: How British Spies Thwarted Lenin's Global Plot* by , Sceptre, 2013. 

## അവലംബം
__സ്ഥിരസ്ഥിതതിരിച്ചുവിടൽ__
__സംശോധിക്കേണ്ട__
വർഗ്ഗം:Arthur Ransome
‌‌__സൂചിക__
__പുതിയവിഭാഗംകണ്ണി__
വർഗ്ഗം:Arthur Rasom
ദ ഓൾഡ് ക്യൂരിയോസിറ്റി ഷോപ്

**ദ ഓൾഡ് ക്യൂരിയോസിറ്റി ഷോപ്**  ചാൾസ് ഡിക്കൻസിന്റെ നോവൽ ആകുന്നു. പ്രമേയം ലണ്ടനിലെ പഴയ കൗതുകവസ്തു വില്പനശാലയിൽ താമസക്കാരായ നെൽ ട്രെൻഡ്, അവളുടെ മുത്തശ്ശന്റെയും ജീവിതകഥ പറയുന്ന നോവൽ ആണിത്. 

ദ ഓൾഡ് ക്യൂരിയോസിറ്റി ഷോപ്, 1840 മുതൽ 1841 വരെ ചാൾസ് ഡിക്കെൻസ് പരമ്പരയായി മറ്റൊരു നോവലായ ബാർണബി റദ്ജിനൊപ്പം പ്രസിദ്ധീകരിച്ചു. തന്റെ ചെറുകഥകളോടൊപ്പമാണ് ഈ നോവൽ പ്രസിദ്ധീകരിച്ചത്. പരമ്പ്രയായി പ്രസിദ്ധീകരിച്ച ഈ നോവലിന്റെ അവസാന ഭാഗം 1841ൽ ഒരു കപ്പലിലെത്തിയപ്പോൾ അക്ഷമരായ വായനക്കാർ കപ്പലിനു ചുറ്റുപാടും തടിച്ചുകൂടിയത്രെ. 1841ൽത്തന്നെ ഈ നോവലിന്റെ പുസ്തകരൂപം പ്രസിദ്ധീകരിക്കപ്പെട്ടു. 
ആ വർഷം തന്നെ വിക്ടോറിയാ രാജ്ഞി ഈ നോവൽ വായിച്ചു. എന്നിട്ട് "വളരെ താത്പര്യജനകവും കുശലതയോടെയുള്ള എഴുത്തും" എന്ന് അവർ ഇതിനെ പുകഴ്ത്തി.
## കഥാസംഗ്രഹം
**ദ ഓൾഡ് ക്യൂരിയോസിറ്റി ഷോപ്** നെൽ ട്രെൻഡ് എന്ന മനോഹരിയും കുലീനയുമായ പതിനാലു വയസ്സാകാത്ത യുവതിയുടെ കഥ പറയുന്നു. ഒരു അനാഥയായ അവൾ തന്റെ അമ്മ വഴിക്കുള്ള വല്യച്ഛന്റെ കടയിൽ ജീവിക്കുന്നു. നെലിനെ മുത്തച്ഛൻ വളരെയധികം സ്നേഹിച്ചു വളർത്തുന്നു. എങ്കിലും നെൽ സന്തുഷ്ടമായ ജീവിതമല്ല നയിക്കുന്നത്. അവൾക്ക് തന്റെ സമപ്രായക്കാരായ മറ്റു സുഹൃത്തുക്കൾ ഒന്നുമില്ല. ഏകാന്തമായ ഒരു ജീവിതമാനവൾ നയിക്കുന്നത്. അവളുടെ ഒരെയൊരു സുഹൃത്ത് ആ കടയിൽ ജോലിചെയ്യുന്ന ആത്മാർഥതയുള്ള കുട്ടിയായ കിറ്റ് ആണ്. അവനെ അവൾ എഴുതാനും വായിക്കനും പഠിപ്പിക്കുന്നു. ..
## പശ്ചാത്തലം
## രൂപീകരണതന്ത്രം
## ദ ഓൾഡ് ക്യൂരിയോസിറ്റി ഷോപ്പിലെ കഥാപാത്രങ്ങൾ
### പ്രധാന കഥാപാത്രങ്ങൾ

***നെൽ ട്രെൻഡ്**
***നെലിന്റെ മുത്തച്ഛൻ**
***ക്രിസ്റ്റഫർ 'കിറ്റ്' നബ്ബിൾസ്**
*ക്വിൽപ്/ഡാനിയേൽ ക്വിൽപ്
***റിച്ചാർഡ് 'ഡിക്' സ്വിവെല്ലർ**
***സിങ്കിൾ ജന്റിൽമാൻ**
### മറ്റു കഥാപാത്രങ്ങൾ
## References
ബാർണബി റഡ്‌ജ്

**ബാർണബി റഡ്‌ജ്: എ ടെയിൽ ഓഫ് ദ റയട്സ് ഓഫ് എയ്റ്റി** (സാധാരണയായി **ബാർണബി റഡ്ജ്** എന്നറിയപ്പെടുന്നു)ബ്രിട്ടിഷ് നോവലിസ്റ്റ് ആയ ചാൾസ് ഡിക്കൻസിന്റെ ചരിത്ര നോവൽ ആകുന്നു. 

ഡിക്കൻസിന്റെ അഞ്ചാമത്തെ നോവലായാണ് ബാർണബി റഡ്ജ് പ്രസിദ്ധീകരിച്ചത്. അദ്ദേഹത്തിന്റെ ആദ്യ നോവലായി ഇത് പ്രസിദ്ധീകരിക്കാൻ ആദ്യം പദ്ധതിയിട്ടിരുന്നു. എന്നാൽ പ്രസാധകരുടെ മാറ്റങ്ങൾ നിരവധി കാലതാമസങ്ങൾക്ക് കാരണമായി. 1841 ഫെബ്രുവരി മുതൽ നവംബർ വരെയുള്ള ക്ലോക്കിൽ ഇത് ആദ്യമായി സീരിയൽ രൂപത്തിൽ പ്രത്യക്ഷപ്പെട്ടു.
## അവലംബം

വർഗ്ഗം:ഇംഗ്ലീഷ് നോവലുകൾ
വർഗ്ഗം:വിക്ടോറിയൻ നോവലുകൾ
മൻതാൻ

മാധവി സർദേശായി രചിച്ച  കൊങ്കണി ഉപന്യാസ സമാഹാരമാണ്**മൻതാൻ **.  2014 ലെ കേന്ദ്ര സാഹിത്യ അക്കാദമി പുരസ്കാരം  ഈ ഗ്രന്ഥത്തിനു ലഭിച്ചു.
## ഉള്ളടക്കം
പതിമൂന്ന് ഉപന്യാസങ്ങളാണ് ഈ സമാഹാരത്തിലുള്ളത്. പലപ്പോഴായി എഴുത്തുകാരി നടത്തിയിട്ടുള്ള പ്രഭാഷണങ്ങളും ഇതിൽ ചേർത്തിരിക്കുന്നു. ആദ്യ ആറ് ലേഖനങ്ങൾ കൊങ്കിണി സാംസ്കാരിക ജീവിതത്തിൽ മുദ്ര പതിപ്പിച്ച വ്യക്തിത്വങ്ങളെക്കുറിച്ചാണ്. കാക്കസാഹേബ് കലേക്കറെക്കുറിച്ചും കൊങ്കിണി - മറാത്തി ഭാഷാ വിവാദത്തെക്കുറിച്ചും ആധുനിക ഗോവയുടെ ശിൽപ്പിയായ ശാന്താറാം അമോൻകാറെക്കുറിച്ചും കൊങ്കിണി ഭാഷാമുന്നേറ്റത്തിൽ രവീന്ദ്ര കലേക്കറുടെ പങ്കിനെക്കുറിച്ചും പന്താലിക് നായിക്കിന്റെ പ്രശസ്ത നാടക രചനയായ 'ഷാബോയ് ഷാബോയ് ബഹുജൻ സമാജി'നെക്കുറിച്ചുമുള്ള ലേഖനങ്ങൾ ഈ ഗ്രന്ഥത്തിലുണ്ട്. 
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം (2014)
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
റൊമാൻസ് ഓഫ് ദി ത്രീ കിംഗ്ഡംസ്

ലൂ ഗുയാൻസോങ് രചിച്ച ചരിത്രാഖ്യായികയാണ് **റൊമാൻസ് ഓഫ് ദി ത്രീ കിംഗ്ഡംസ്**(
***Romance of the Three Kingdoms***) ഇതു എഴുതപ്പെട്ടത് ഹാൻ രാജവംശത്തിന്റെ അവസാനകാലത്തും മൂന്നു രാജവംശങ്ങളുടെ കാലത്തുമായി 169 എ.ഡി മുതൽ 280 എ ഡി വരെ സംഭവിക്കുന്നതായാണ്. നോവൽ  ചൈനീസ് സാഹിത്യത്തിലെ നാല് ക്ലാസ്സിക്കൽ നോവലുകളിൽ ഒന്നായി കരുതപ്പെടുന്നു.

## അവലംബം

വർഗ്ഗം:ചൈനീസ് നോവലുകൾ
വാട്ടർ മാർജിൻ

ഷി നൈയാൻ പ്രാദേശിക ചൈനീസ് ഭാഷയിൽ രചിച്ച നോവലാണ് **വാട്ടർ മാർജിൻ**.***Water Margin*** ഇത്  ചൈനീസ് സാഹിത്യത്തിലെ നാല് ക്ലാസ്സിക്കൽ നോവലുകളിൽ ഒന്നായി കരുതപ്പെടുന്നു.

## അവലംബം

വർഗ്ഗം:ചൈനീസ് നോവലുകൾ
എ മിഡ്സമ്മർ നൈറ്റ്സ് ഡ്രീം

വില്യം ഷെയ്ക്സ്പിയർ രചിച്ച ഒരു ഹാസ്യനാടകമാണ് **എ മിഡ്സമ്മർ നൈറ്റ്സ് ഡ്രീം**(***A Midsummer Night's Dream***) 1595/96 കാലത്താണ് ഇത് എഴുതപ്പെട്ടത്. ഏതൻസിലെ ഡ്യൂക്കായ തെസേവൂസിന്റെയും ആമസോണിലെ മുൻരാജ്ഞിയായ ഹിപ്പോളിറ്റയുടെയും വിവാഹഘോഷത്തിനോട് അനുബന്ധിച്ച് നടക്കുന്ന സംഭവങ്ങളുടെ ചിത്രീകരണാമാണ് ലോകമീമ്പാടുമായി പ്രദർശിക്കപ്പെട്ടുവരുന്ന ഈ നാടകത്തിന്റെ കഥാതന്തു.

ഈ നാടകത്തിലെ ഒരു കഥാപാത്രമായ ഫെയ്‌റിസുകളുടെ രാജാവ് ഒബെറോനിൽ എന്ന പേരിൽ നിന്നാണ് യുറാനസിന്റെ പ്രധാന ഉപഗ്രഹമായ ഒബറോണിനു പേര് നൽകിയിരിക്കുന്നത്.

## അവലംബം
{{അവലംബങ്ങൾ

വർഗ്ഗം:ഷേക്സ്പിയറിന്റെ നാടകങ്ങൾ
ത്രൂ ദ് ലുക്കിങ് ഗ്ലാസ്

ആലിസസ് അഡ്വഞ്ചേഴ്സ് ഇൻ വണ്ടർ ലാൻഡ് എന്ന നോവലിന്റെ തുടർച്ചയായി ചാൾസ് ലുട്വിഡ്ജ് ഡോഡ്ജ്സൺ (തൂലികാനാമം:ലൂയി കാരൾ ) 1871-ൽ രചിച്ച നോവലാണ് **ത്രൂ ദ് ലുക്കിങ് ഗ്ലാസ്**(***Through the Looking-Glass, and What Alice Found There***).  ആദ്യനോവലിനും ആറുമാസം കഴിഞ്ഞ് ആലീസ് ഒരു കണ്ണാടിയിലേക്ക് പ്രവേശിക്കുന്നു, അവിടെയുള്ള അത്ഭുതലോകത്തിലാണ് ഈ നോവലിലെ സംഭവങ്ങൾ നടക്കുന്നത്,

### കഥാപാത്രങ്ങൾ
ഈ നോവലിലെ ചില പ്രധാന കഥാപാത്രങ്ങൾ താഴെപ്പറയുന്നവയാണ്

വർഗ്ഗം:ഇംഗ്ലീഷ് നോവലുകൾ
വർഗ്ഗം:വിക്ടോറിയൻ നോവലുകൾ
ഫന്റാസ്റ്റിക് മിസ്റ്റർ ഫോക്സ്

ബ്രിട്ടീഷ് എഴുത്തുകാരനായ റോൽഡ് ദാൽ ഒരു എഴുതിയ ബാലസാഹിത്യ കൃതിയാണ് **ഫന്റാസ്റ്റിക് മിസ്റ്റർ ഫോക്സ് **(Fantastic Mr Fox). 1970 ലാണ് ഈ നോവൽ ആദ്യമായി പ്രസിദ്ധീകരിച്ചത്, യുണൈറ്റഡ് കിങ്ഡത്തിൽ  ജോർജ് അല്ലെൻ & അൺവിനും അമേരിക്കയിൽ ആൽഫ്രഡ് എ ക്നോപ്ഫും ആയിരുന്നു പ്രസാധകർ. ആദ്യപതിപ്പുകളിൽ നോവലിൽ ചിത്രരചന നടത്തിയത് ബ്രിട്ടീഷ് ചിത്രകാരനായഡൊണാൾഡ് ചാഫിനായിരുന്നു. 1974ൽ യു.കെ.യിലെ പഫിൻ എന്ന പ്രസാധകർ പ്രസിദ്ധീകരിച്ച പുസ്തകത്തിൽ ചിത്രരചന നടത്തിയത്  ജിൽബെന്നെറ്റ് ആയിരുന്നു. പിന്നീട് ഇറങ്ങിയ പതിപ്പുകളിൽ  ടോണി റോസ് (1988), ക്വെൻട്വിൻ ബ്ലേക്ക് (1996)എന്നിവരാണ്. മിസ്റ്റർ ഫോക്സ് എന്നകുറുക്കനും അഴൻ എങ്ങനെ തന്റെ അയൽപക്കക്കാരായ കർഷകരിൽ നിന്നും ഭക്ഷണം വിദഗ്ദമായി മോഷ്ടിക്കുന്നു എന്നതുമാണ് നോവലിനാധാരം. അമേരിക്കൻ സിനിമാപ്രവർത്തകനായ  വെസ് ആൻഡേഴ്സൺ ആ നോവലിന്റെ സിനിമാവിഷ്കാരം 2009ൽ പുറത്തിറക്കിയിട്ടുണ്ട്. 

## ബഹുമതി
1994ൽ ഈ നോവലിന് BILBY Award ലഭിച്ചിരുന്നു

## അവലംബം

വർഗ്ഗം:ബ്രിട്ടീഷ് നോവലുകൾ
ശ്രീ (ഉക്തച്ഛന്ദസ്സ്)

ഉക്ത ഛന്ദസ്സിലുള്ള ഒരു വൃത്തമാണ് **ശ്രീ**. ഇത് ഒരു സംസ്കൃത വൃത്തമാണ്. ഒരു പാദത്തിൽ ഒറ്റ അക്ഷരം മാത്രം വരുന്ന ഛന്ദസ്സാണ് ഉക്ത. ആ ഒറ്റവരി ഗുരുവാണെങ്കിൽ ശ്രീ എന്ന വൃത്തമാകും. കേരളപാണിനീയത്തിൽ ഈ വൃത്തത്തിന് പ്രത്യേക ഉദാഹരണങ്ങൾ നല്കിയിട്ടില്ല. ലക്ഷണം തന്നെയാണ് ലക്ഷ്യമായി നല്കിയിരിക്കുന്നു.

## ലക്ഷണം

## ഉദാഹരണങ്ങൾ
ഗം
താൻ
ശ്രീ
യാം
*എല്ലാ അക്ഷരങ്ങളും ഗുരു.*

## ഇവകൂടി കാണുക

## ആധാരങ്ങൾ
പതേരി വളപ്പ്

മലപ്പുറം ജില്ലയിലെ ചേളാരി എന്ന പ്രദേശത്തെ ചെറിയ ഗ്രാമമാണ് **പൂതേരി വളപ്പ്**. പല തരം ചരിത്രങ്ങളും ഈ ഗ്രാമത്തിന് പിന്നിലുണ്ട് 1000 ഏക്കറിന് മുകളിലുള്ള ഈ ഭൂമി കൈവശമുണ്ടായിരുന്നത് പൂതേരി അമ്മ എന്ന സ്ത്രീയുടെ കയ്യിലാണത്ര. സ്വത്ത് തർക്കം കാരണം ഈ ഭൂമി സർക്കാർ ഏറ്റെടുത്തു. പൂതേരി ഇല്ലം ഇപ്പോൾ ഫറോക്കിൽ സ്ഥിതി ചെയ്യുന്നുണ്ട്. സർക്കാർ ഏറ്റെടുത്ത ഭൂമി മിച്ചഭൂമിയാക്കി സർക്കാർ പാവപ്പെട്ടവർക്ക് കൊടുത്തു. പല മതങ്ങളിലും മറ്റുമായി 500ഓളം വീട്ടുകാർ ഇവിടെ താമസിക്കുന്നു. മത സൗഹാർദ പരമായ ജീവിതമാണ് ഇവിടെ. മൂന്നിയൂർ പഞ്ചായത്തിലാണ് പൂതേരിവളപ്പന്റെ സ്ഥാനം. വയലുകളാലും കായലുകളാലും സമ്പന്നമാണ് ഇവിടം.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ലൈസൻസ് റിന്യൂഡ്

ഇയാൻ ഫ്ലെമിങിന്റെ കഥാപാത്രമായ ജെയിംസ് ബോണ്ട് പരമ്പരയിൽ 1981 ൽ പുറത്തിറങ്ങിയ നോവലാണ് **ലൈസൻസ് റിന്യൂഡ്**. ഈ പരമ്പരയിൽ ജോൺ ഗാർഡ്നർ എഴുതിയ ആദ്യ നോവലാണിത്.  1968 ലെ കൊളോണിയൽ സൺ എന്ന നോവലിനുഷ ശേഷം ജെയിംസ് ബോണ്ട് പരമ്പരയിൽ പ്രസിദ്ധീകരിക്കുന്ന നോവലാണിത്. ഗ്ലിഡ്റോസ് പബ്ലിക്കേഷൻസിനാണ് ഇതിന്റെ പകർപ്പവകാശം ഉണ്ടായിരുന്നത്. യുകെയിൽ ജൊനാതൻ കേപ്പും യുണൈറ്റഡ് സ്റ്റേറ്റ്സിൽ റിച്ചാർ‍ഡ് മെർക്കുമാണ് ഈ നോവൽ പ്രസിദ്ധീകരിച്ചത്. 

1996 ൽ ഗാർഡ്നർ വിരമിക്കുന്നതിനുമുൻപായി ഈ പരമ്പരയിൽ അദ്ദേഹം 14 നോവലുകൾ എഴുതുകയുണ്ടായി. ഈ കാലഘട്ടത്തിനിടയിൽ രണ്ട് നോവലൈസേഷനും അദ്ദേഹം എഴുതി. ലൈസൻസ് റിന്യൂഡ് എന്ന നോവൽ ജെയിസ് ബോണ്ട് സാഹിത്യത്തിന്റെ തുടർച്ചക്ക് കാരണമായ നോവലാണ്. 

## ജെയിസ് ബോണ്ട് തിരിച്ചുവരവ്
1979 ൽ ഗ്ലിഡ്റോസ് പബ്ലിക്കേഷൻസ് (ഇപ്പോൾ ഇയാൻ ഫ്ലെമിങ് പബ്ലിക്കേഷൻസ്) ഗാർഡ്നറെ സമീപിക്കുകയും ഇയാൻ ഫ്ലെമിങിന്റെ ജെയിംസ് ബോണ്ട് പരമ്പര തുടരാൻ ആവശ്യപ്പെടുകയും ചെയ്തു.

## References

വർഗ്ഗം:ജെയിംസ് ബോണ്ട് പുസ്തകങ്ങൾ
ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞർ

ലോകമെമ്പാടുമായി ഏറ്റവും കൂടുതൽ കോപ്പി സംഗീത ആൽബങ്ങളും ഗാനങ്ങളും (Records) വിറ്റഴിച്ച സംഗീത കലാകാരന്മാരുടെ പട്ടികയാണിത്.ഏറ്റവും കുറഞ്ഞത് 7.5 കോടി വിറ്റഴിച്ചവരാണ് ഈ പട്ടികയിൽ ഉള്ളത്.

## കലാകാരന്മാർ അവരുടെ വിറ്റുവരവിന്റെ അടിസ്ഥാനത്തിൽ

### 25 കോടിയും അതിലധികവും

File:The Beatles members at New York City in 1964.jpg|The Beatles
File:Michael Jackson in 1988.jpg|Michael Jackson
File:Rihanna_concert_in_Washington_DC_(2).jpg|Rihanna
File:Elvis_Presley_promoting_Jailhouse_Rock.jpg|Elvis Presley
File:Elton John 2011 Shankbone 2.JPG|Elton John
File:Madonna Rebel Heart Tour 2015 - Stockholm (23051472299) (cropped).jpg|Madonna
File:LedZeppelinmontage.jpg|Led Zeppelin


* The column for certified sales includes markets, the databases of which contain certifications representing figures of 100,000 and more.

### 20 കോടിയ്ക്കും 24.9 കോടിയ്ക്കും ഇടയിൽ

File:Eminem DJ Hero.jpg|Eminem
File:Taylor Swift RED Tour 2013 (cropped).jpg|Taylor Swift
File:Queen - montagem.png|Queen
File:MariahGMA cropped.jpg|Mariah Carey
File:Whitney Houston Welcome Home Heroes 1 cropped.jpg|Whitney Houston
File:Céline Dion 2012.jpg|Celine Dion
File:ACDC In Tacoma 2009.jpg|AC/DC 


### 12 കോടിയ്ക്കും 19.9 കോടിയ്ക്കും ഇടയിൽ

File:12_-_Ed_Sheeran.jpg|Ed Sheeran
File:Garth Brooks on World Tour (crop).png|Garth Brooks
File:Justin_Bieber_in_2015.jpg|Justin Bieber
File:The Eagles in performance, 2008.jpg|Eagles
File:Bruno Mars, Las Vegas 2010.jpg|Bruno Mars
File:Kanye West at the 2009 Tribeca Film Festival.jpg|Kanye West
File:Billy Joel Shankbone NYC 2009.jpg|Billy Joel


### 10 കോടിയ്ക്കും 11.9 കോടിയ്ക്കും ഇടയിൽ

|Drake
File:Katy_Perry_DNC_July_2016_(cropped).jpg|Katy Perry
File:Maroon_5_2016.jpg|Maroon 5
File:Jay-Z @ Shawn 'Jay-Z' Carter Foundation Carnival (crop 2).jpg|Jay-Z
File:Adele 2016.jpg|Adele
File:Chris Brown (6936274970).jpg|Chris Brown
File:Lil Wayne (23513397583).jpg|Lil Wayne



### 8 കോടിയ്ക്കും 9.9 കോടിയ്ക്കും ഇടയിൽ

File:Nicki Minaj 3, 2012.jpg|Nicki Minaj
File:Flo_Rida_(6924266548).jpg|Flo Rida
File:ShaniaTwainJunoAwardsMar2011.jpg|Shania Twain
File:P!nk Live 2013.jpg|Pink
File:Justin Timberlake by Gage Skidmore 2.jpg|Justin Timberlake
File:Van Halen 2008 (crop).jpg|Van Halen
File:Ayumi Hamasaki 2007.jpg|Ayumi Hamasaki



### 7.5 കോടിയ്ക്കും കോടിയ്ക്കും 7.9 ഇടയിൽ

File:Journey publicity photo 2013.jpg|Journey
File:Tim McGraw October 24 2015.jpg|Tim McGraw
File:Black Eyed Peas at Walmart meeting.jpg|The Black Eyed Peas
File:Usher Cannes 2016 retusche.jpg|Usher
File:Christina Aguilera Sanremo.jpg|Christina Aguilera
File:Robbie Williams.jpg|Robbie Williams



## See also
* ഏറ്റവും കൂടുതൽ വിറ്റഴിക്കപ്പെട്ട ആൽബങ്ങളുടെ പട്ടിക
* List of best-selling singles
* List of best-selling girl groups
* List of highest-certified music artists in the United States

## അവലംബം

## കുറിപ്പുകൾ

വർഗ്ഗം:ജനപ്രിയ സംഗീതം
അലക്സാണ്ടർ കെറൻസ്കി

ഒരു റഷ്യൻ അഭിഭാഷകനും വിപ്ലവകാരിയും ആയിരുന്നു **അലക്സാണ്ടർ കെറൻസ്കി** (4 മേയ് 1881 – 11 ജൂൺ 1970). 1898-ൽ രൂപീരിച്ച റഷ്യൻ സോഷ്യൽ ഡെമോക്രാറ്റിക് ലേബർ പാർട്ടിയിൽ അഭിപ്രായ ഭിന്നതകൾ രൂക്ഷമായപ്പോൾ പാർട്ടിക്കുള്ളിൽ ബോൾഷെവിക്കുകൾ (ഇടതുപക്ഷം), മെൻഷെവിക്കുകൾ (വലതുപക്ഷം) എന്നിങ്ങനെ രണ്ടു വിഭാഗങ്ങളുണ്ടായി. ലെനിൻ ബോൾഷെവിക് പാർട്ടിയുടെ നേതൃത്വമേറ്റെടുത്തപ്പോൾ അലക്‌സാണ്ടർ കെറൻസ്‌കി മെൻഷെവിക് 
പാർട്ടിയുടെ നേതാവായി. 1917 ഫെബ്രുവരിയിൽ നടന്ന ഫെബ്രുവരി വിപ്ലവത്തെ തുടർന്ന് റഷ്യയിൽ സാർ ചക്രവർത്തിമാരുടെ ഭരണം അവസാനിക്കുകയും ജോർജി ലിവോവിന്റെ നേതൃത്വത്തിൽ മെൻഷേവിക്കുകളുടെ താൽക്കാലിക ഗവൺമെന്റ് രൂപീകരിക്കുകയും ചെയ്തു. ലിവോവിനു കാര്യമായ ജനപിന്തുണ ലഭിക്കാതെ വന്നപ്പോൾ അദ്ദേഹം രാജിവയ്ക്കുകയും ജൂലൈ മാസത്തോടെ അലക്സാണ്ടർ കെറൻസ്കി താൽക്കാലിക ഭരണകൂടത്തിന്റെ പ്രധാനമന്ത്രിയാവുകയും ചെയ്തു. 1917 നവംബറിൽ നടന്ന റഷ്യൻ വിപ്ലവത്തെ തുടർന്ന് ലെനിന്റെ നേതൃത്വത്തിലുള്ള ബോൾഷേവിക്കുകൾ അധികാരം പിടിച്ചെടുത്തതോടെ കെറൻസ്കിക്കു പലായനം ചെയ്യേണ്ടി വന്നു. പിന്നീട് പാരീസിലും ന്യൂയോർക്കിലും ഒളിവിൽ കഴിഞ്ഞ അദ്ദേഹം ഹൂവർ ഇൻസ്റ്റിറ്റ്യൂട്ടിനു വേണ്ടിയും പ്രവർത്തിച്ചു.

## അവലംബം

വർഗ്ഗം:റഷ്യൻ വിപ്ലവകാരികൾ
വർഗ്ഗം:റഷ്യൻ വിപ്ലവം
വർഗ്ഗം:1881-ൽ ജനിച്ചവർ
വർഗ്ഗം:മേയ് 4-ന് ജനിച്ചവർ
വർഗ്ഗം:1970-ൽ മരിച്ചവർ
വർഗ്ഗം:ജൂൺ 11-ന് മരിച്ചവർ
കെ. മുഹമ്മദുണ്ണി ഹാജി

മുസ്ലിം ലീഗ് നേതാവും 2006,2011 നിയമസഭകളിൽ കൊണ്ടോട്ടി നിയമസഭാംഗവുമായിരുന്നു കെ മുഹമ്മദുണ്ണി ഹാജി.

## ജീവിത രേഖ
വെള്ളുവമ്പ്രം കോടാലി  ശ്രീ ഹസൻ - പാത്തു ദമ്പതികളുടെ മകനായി 1943 ജൂലൈ 1 നു വെള്ളുവമ്പ്രത്ത് ജനനം.ഭാര്യ ആയിശ. നാല് മക്കൾ. മരണം 18 ജനുവരി 2025
## രാഷ്ട്രീയ ജീവിതം
*കൊണ്ടോട്ടി മണ്ഡലം മുസ്ലിം ലീഗ് സെക്രട്ടറി
*പൂക്കോട്ടൂർ ഗ്രാമപഞ്ചായത്ത് പ്രസിഡന്റ് -1(988 -1991,1995 -2004)
*ചെയർമാൻ കോ-ഓപറേറ്റീവ് സ്‌പിന്നിംഗ് മിൽ മലപ്പുറം
*ചെയർമാൻ, യുനൈറ്റഡ് ഇലക്ട്രിക്കൽ ലിമിറ്റഡ് കൊല്ലം
*മെമ്പർ, ഏറനാട് കോ-ഓപറേറ്റീവ് അഗ്രികൾചറൽ ബാങ്ക് 

## തിരഞ്ഞെടുപ്പുഫലങ്ങൾ

## അവലംബം


വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1943-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
മാർഗരറ്റ് ലൂയിസ വുഡ്സ്

മാർഗരറ്റ് ലൂയിസ വുഡ്സ് (മുമ്പ്, ബ്രാഡ്‍ലി; ജീവിതകാലം:1856 മുതൽ 1945 വരെ) നോവലുകളും കവിതകളുമെഴുതിയിരുന്ന ഒരു ഇംഗ്ലീഷ് എഴുത്തുകാരിയായിരുന്നു. ഒരു പണ്ഡിതനായിരുന്ന ജോർജ്ജ് ഗ്രാൻവില്ലെ ബ്രാഡ്‍ലിയുടെ മകളും സമകാലിക എഴുത്തുകാരനായിരുന്ന മാബെൽ ബിർച്ചെനോഗിൻറെ സഹോദരിയുമായിരുന്നു അവർ. പിൽക്കാലത്ത് ഒക്സ്ഫോർഡ് ട്രിനിറ്റി കോളജിലെ പ്രസിഡൻറായിരുന്ന ഹെൻട്രി ജോർജ്ജ് വുഡ്സ് ആൺ അവരെ വിവാഹം കഴിച്ചിരുന്നത്.

## '''രചിച്ച ഗ്രന്ഥങ്ങൾ'''
**നോവലുകൾ**

·        *A Village Tragedy* (1889)

·        ''Esther Vanhomrigh'' (1891)

·        *Sons of the Sword* (1901)

·        *The King's Revoke* (1905)

·        *The Invader* (1907)

·        *A Poet's Youth*

**കാവ്യസമാഹാരങ്ങൾ**

·        *Lyrics and Ballads* (1891)

·        *Aeromancy* (1896)

·        *Songs* (1896)

·        *Poems Old and New* (1907)

·        *Collected Poems* (1913)

·        *The Return and Other Poems* (1921)** **

**കുട്ടികളുടെ ഫിക്ഷൻ**

·        *Come Unto These Yellow Sands* (1915), illustrated by J. Hancock.

## അവലംബം

വർഗ്ഗം:ഇംഗ്ലീഷ് കവികൾ
വർഗ്ഗം:ബ്രിട്ടീഷ് നോവലെഴുത്തുകാർ
മാർട്ടിൻ വുഡ്‍ഹൌസ്

**മാർട്ടിൻ ചാൽട്ടൺ വുഡ്ഹൌസ്** (ജീവിതകാലം :29 ആഗസ്റ്റ് 1932 – 15 മെയ് 2011) ഒരു ബ്രിട്ടീഷ് എഴുത്തുകാരനും തിരക്കഥാകൃത്തുമായിരുന്നു. *“ദ അവഞ്ചേർസ്”* എന്ന ടി വി പരമ്പരയുടെ എഴുത്തുകാരൻ എന്ന നിലയിലാണ് അദ്ദേഹം കൂടുതൽ പ്രശസ്തൻ. അദ്ദേഹം രചിക്കുകയും സഹരചന നടത്തുകയും ചെയ്ത 11 നോവലുകൾ പ്രസിദ്ധീകരിക്കപ്പെട്ടിട്ടുണ്ട്. ഒരു മുൻകാല മെഡിക്കൽ ഡോക്ടറായിരുന്ന അദ്ദേഹം പൈലറ്റ്, എൻജിനീയർ, കമ്പ്യൂട്ടർ ഡിസൈനർ എന്നിങ്ങനെ വിവിധ നിലകളിലും പ്രശസ്തനായിരുന്നു.

## ജീവിതരേഖ
വുഡ്ഹൌസ് റോംഫോർഡിൽ ജനിക്കുകയും സാലിസ്ബരി കത്തീഡ്രൽ സ്കൂളിൽ പ്രാഥമിക വിദ്യാഭ്യാസം നിർവ്വഹിക്കുകയും ചെയ്തു. 

## ഗ്രന്ഥങ്ങൾ
·        *ട്രീ ഫ്രോഗ്* (1966)

·        *റോക്ക് ബേബി* (a.k.a. *Bush Baby*) (1968)

·        *ഫിൽ ആന്റ് മീ* (1970)

·        *മാമ ഡോൾ* (1972)

·        *ബ്ലൂ ബോൺ* (1973)

·        *മെഡിസി ഗൺസ്* (1974)

·        *മെഡിസ് എമറാൾഡ്* (1976)

·        *മൂൺ ഹിൽ* (1976)

·        *ദ റെമിംഗ്ടൺ സെറ്റ്* (1976)

·        *മെഡിസി ഹാക്സ്* (1978)

·        *ട്രേഡേർസ്* (1980)

## അവലംബം

വർഗ്ഗം:1932-ൽ ജനിച്ചവർ
വർഗ്ഗം:2011-ൽ മരിച്ചവർ
എല്ലെൻ വുഡ് (നോവലിസ്റ്റ്)

**എല്ലെൻ വുഡ്** (ജീവിതകാലം: 17 ജനുവരി 1814 – 10 ഫെബ്രുവരി 1887), ഒരു ഇംഗ്ലീഷ് നോവലിസ്റ്റായിരുന്നു. സാഹിത്യലോകത്ത് മിസിസ് ഹെൻട്രി വുഡ് എന്നറിയപ്പെട്ടിരുന്നു. അവരുടെ 1861 ലെ നോവലായ “East Lynne”, ആണ് പ്രശസ്തിയിലേയ്ക്കുയർത്തിയ പുസ്തകം. അവരുടെ പല പുസ്തകങ്ങളും അന്തർദേശീയമായി ബെസ്റ്റ് സെല്ലർമാരായി മാറുകയും അമേരിക്കയിൽ വ്യാപകമായി തിരിച്ചറിയപ്പെടുകയും ചെയ്തിരുന്നു

## ജീവിതരേഖ.
എല്ലെൻ പ്രൈസ് എന്ന പേരിൽ ഇംഗ്ലണ്ടിലെ വോർസെസ്റ്ററിൽ 1814 ലാണ് അവർ ജനിച്ചത്. ഫ്രാൻസിലെ തെക്കൻ പ്രദേശത്തെ ഡൌഫൈൻ പട്ടണത്തിൽ ബാങ്കിങ്, ഷിപ്പിംഗ് വ്യവസായത്തിലേർപ്പെട്ടിരുന്ന ഹെൻട്രി വുഡിനെ 1836 ൽ വിവാഹം കഴിക്കുകയും 20 വർഷത്തോളം അവിടെ താമസിക്കുകയും ചെയ്തു. ഹെൻട്രി വുഡിൻറെ വ്യവസായം പരാജയപ്പെട്ടതോടെ നാലുകുട്ടികളോടൊപ്പം കുടുംബം ഇംഗ്ലണ്ടിലേയ്ക്കു തിരിച്ചുവരുകയും ലണ്ടനു സമീപമുള്ള അപ്പർ നോർവുഡിൽ താമസമുറപ്പിക്കുകയും ചെയ്തു. ഇവിടെവച്ച് എല്ലൻ വുഡ് സാഹിത്യരചനയിലേയ്ക്കു തിരിഞ്ഞു. ഇത് കുടുബത്തിന് ഒരു താങ്ങായിരുന്നു. 1866 ൽ ഹെൻട്രി വുഡ് മരണമടയുകയും ചെയ്തു. അവർ “East Lynne” ഉൾപ്പെടെ  30 ൽപ്പരം നോവലുകളെഴുതുകയും ഇവയെല്ലാം വായനക്കാരെ ആകർഷിക്കുകയും ചെയ്തിരുന്നു. നോവലുകളിൽ ഏറ്റവും പ്രശസ്തമായവ “Danesbury House”, “Oswald Cray”, “Mrs. Halliburton's Troubles”, “The Channings”, “Lord Oakburn's Daughters” “The Shadow of Ashlydyat” എന്നിവയാണ്. അവരുടെ എഴുത്തിൻറെ രീതി പലപ്പോഴും യാഥാസ്ഥിതികവും മതപരവുമായിരുന്നു. 

## കൃതികൾ

ഒരു സ്പെഷലിസ്റ്റ് പുസ്തകവിതരണക്കാരൻറെ കാറ്റലോഗിലെ അനുബന്ധ വിവരങ്ങനുസരിച്ച്, ബ്രിട്ടീഷ് ലൈബ്രറിയുടെ പട്ടികയിൽ പ്രസിദ്ധീകരിച്ച ആദ്യത്തെ യുകെ പതിപ്പുകളാണീ പുസ്തകങ്ങൾ.

## അവലംബം
വഴിതെറ്റിവന്ന മാലാഖ (നോവൽ)

**വഴിതെറ്റിവന്ന മാലാഖ**, മലയാളത്തിലെ ജനപ്രിയസാഹിത്യകാരനായിരുന്ന മുട്ടത്തുവർക്കിയുടെ ഒരു നോവലാണ്. 1959 ൽ ഡി.സി. ബുക്സ് ഈ നോവൽ പുസ്തകരൂപത്തിൽ പ്രസിദ്ധീകരിച്ചു.

## കഥാസാരം.
ദരിദ്രനും എന്നാൽ വളരെ അഭിമാനിയുമായ കല്ലുവെട്ടുകാരൻ പപ്പുവിന്റെ സുന്ദരിയായ മകളാണ് ഭവാനി. അവൾ നാട്ടിലെ കള്ളനും കൊള്ളരുതാത്തവനുമായി ഗോപലന്റെ മകനായ ഗോവിന്ദനോട് സ്നേഹം തോന്നുന്നു. സാഹചര്യങ്ങളുടെ സമ്മർദ്ദത്താലാണ് ഗോവിന്ദൻ തെമ്മാടിയായി മാറുന്നത്. അയാളെ നന്മയിലേയ്ക്കു നയിക്കുവാൻ സാധിക്കുമെന്നുള്ള ഉറച്ച വിശ്വാസം ഭവാനിക്കുണ്ടായിരുന്നു. ഗ്രാമത്തിൽ ഒരു നല്ലവനായ ഡോക്ടറുണ്ട്.  ഗോവിന്ദനെ മാറ്റിയെടുക്കാനുള്ള പ്രയത്നത്തിന് ഡോക്ടറുടെ സഹായവും ഭവാനിക്കു ലഭിക്കുന്നു. ഭവാനി ഗോവിന്ദനെ പ്രണയിക്കുന്നത് പപ്പുവിന് ഇഷ്ടമല്ല. ഭവാനിയെ ഗോവിന്ദനു വിവാഹം കഴിപ്പിച്ചുകൊടുക്കാനും അയാൾ സന്നദ്ധനല്ല. ഡോക്ടറും ഭവാനിയുമായുള്ള സൌഹൃദം നാട്ടിൽ അപവാദം പ്രചരിക്കുവാൻ‌ ഇടയാക്കുന്നു. ഇതു പ്രചരിപ്പിക്കുന്നതിൽ ഗോവിന്ദനു ഭാഗഭാക്കായി. അയാൾ ഭവാനിയെ ഒരു ശത്രുവിനെപ്പോലെ പരിഗണിക്കുന്നു. പക്ഷേ ഗോവിന്ദനെ വെറുക്കുവാൻ ഭവാനിക്കാകുമായിരുന്നില്ല. അപവാദ പ്രചരണത്തിനു ശേഷവും അവൾ ഡോക്ടറുടെ സഹായം തേടിയിരുന്നു. ഡോക്ടറുടെ ആശുപത്രിയിലെ ഒരു നഴ്സാണ് സരസ. സരസയ്ക്കു ഡോക്ടറോട് അനുരാഗം തോന്നുന്നു. എന്നാൽ ഈ ബന്ധത്തിന് ഡോക്ടർ അനുകൂലമല്ല. അവൾ ഡോക്ടറുടെ ശത്രുവായി മാറുകയും ചെയ്തു. ഡോക്ടറെ ഉപദ്രവിക്കുന്ന കാര്യത്തിൽ അവൾ ഗോവിന്ദനെ ഒപ്പം കൂട്ടി. താമസിയാതെ സരസ ജോലിയിൽനിന്നു പിരിച്ചു വിടപ്പെട്ടു. ഡോക്ടർ ദിവാകരനോടും ഭവാനിയോടുമുള്ള വൈരാഗ്യത്തിന്റെ പേരിൽമാത്രം ഗോവിന്ദൻ സരസയെ വിവാഹം കഴിക്കുന്നു. വിധിയുടെ വിളയാട്ടത്തിൽ ഭവാനിയ്ക്കു ഡോക്ടറുടെ വീട്ടിൽ അഭയം തേടേണ്ട സാഹചര്യമുണ്ടാകുന്നു. അതിനിടെ ഗോവിന്ദൻ കൊലചെയ്യപ്പെടുന്നു. മരിക്കുന്നതിന് മുമ്പ് അയാൾ തന്റെ തെറ്റുകളിൽ പശ്ചാത്തപിക്കുകയും ഭവാനിയോട് മാപ്പപേക്ഷിക്കുയും ചെയ്യുന്നു.

ഡോക്ടർ ദിവാകരൻ മുൻകയ്യെടുത്ത് ഭവാനിയുടെ കല്ല്യണത്തിനുള്ള ഒരുക്കങ്ങൾ ചെയ്യുന്നു. എന്നാൽ നാട്ടിൽ പരന്ന അപവാദങ്ങളുടെ ഫലമായി വിവാഹത്തിന്റെ മുഹൂർത്തത്തിൽ വരൻ എത്തിച്ചേരുന്നില്ല. ഈ അപമാനകരമായി സാഹചര്യത്തിൽനിന്ന് ഭവാനിയേയും കുടുംബത്തേയും രക്ഷിക്കുവാൻ ഡോക്ടർ ദിവാകരൻ ഭവാനിയുടെ കഴുത്തിൽ താലികെട്ടുന്നു. ജാതിയുടെയും മതത്തിന്റെയും വേർതിരിവുകൾക്ക് മുട്ടത്തുവർക്കിയുടെ നോവലുകളിൽ സ്ഥാനമില്ല. പകരം മനുഷ്യന്റെ ഹൃദയബന്ധങ്ങളാണ് നോവലുകളിൽ മുന്നിട്ടുനിൽക്കുന്നത്.

## അവലംബം

വർഗ്ഗം:മലയാളം നോവലുകൾ
വർഗ്ഗം:മുട്ടത്തുവർക്കിയുടെ നോവലുകൾ
കരകാണാക്കടൽ (നോവൽ)

**കരകാണാക്കടൽ**, മലയാള ഭാഷയിലെ പ്രശസ്ത ജനപ്രിയ നോവലിസ്റ്റായിരുന്ന മുട്ടത്തുവർക്കിയുടെ ഒരു നോവലായിരുന്നു. ഈ നോവൽ 1966 ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു. തൃശൂരിലെ കറന്റ് ബുക്സ് ആയിരുന്നു ഈ നോവലിന്റെ പ്രസാധകർ.

## കഥാസാരം.
നഗരത്തിൽ നിന്നും ഉൾനാടൻ ഗ്രാമത്തിലേയ്ക്ക് ഭാര്യയോടും വൃദ്ധമാതാവിനോടും രണ്ടു പെൺകുട്ടികളോടുമൊപ്പം കുടിയേറുന്ന തോമ്മാ എന്ന ദരിദ്രനായ സാധാരണക്കാരനാണ് മുട്ടുത്തുവർക്കിയുടെ ഈ വ്യത്യസ്ത നോവലിലെ കേന്ദ്രകഥാപാത്രം. ഏതു പ്രതിബന്ധങ്ങളെയും കൈക്കരുത്തും മനോബലവും കൊണ്ടു നേരിടാമെന്നുളള ഉറച്ച വിശ്വാസമുണ്ട് അയാൾക്ക്. ഗ്രാമത്തിലെത്തിയതിനുശേഷം അയാൾക്ക് പലവിധത്തിലുള്ള എതിർപ്പുകളെയും നേരിടേണ്ടവന്നു. മൂത്തമകൾ മേരിയ്ക്ക് ഒരു പണക്കാരന്റെ മകനായ ജോയി മേരിയെ സ്നേഹിക്കുന്നു. ഗ്രാമത്തിലെ മറ്റു രണ്ടു പേർകൂടി അവളെ വിവാഹം കഴിക്കുവാൻ ആഗ്രഹിക്കുന്നു. അതിലൊന്നു ഭാര്യ മരിച്ചുപോയ യൂക്കാലി വിൽപ്പനക്കാരൻ കറിയയും മറ്റൊന്ന് പട്ടാളത്തിൽ ജോലി ചെയ്യുന്ന മാത്തുക്കുട്ടിയുമാണ്. എന്നാൽ മേരിയ്ക്കു ജോയിയെ മാത്രം വിവാഹം കഴിക്കുകയുള്ളു എന്നു മനസാ തീരുമാനിച്ചിരിക്കുകയുമാണ്. മകൾക്ക് വിവാഹാലോചനകൾ വന്നു തുടങ്ങിയപ്പോൾ  ഒരു രണ്ടാംകെട്ടുകാരനാണന്ന കാരണത്താൽ കറിയയുമായുള്ള ആലോചന ആദ്യംതന്നെ നിരസിക്കപ്പെട്ടു. മത്തായി എന്ന ചെറുപ്പക്കാരനുമായുള്ള ആലോചന നടക്കുകയും സ്ത്രീധനം ഉറപ്പിച്ചു മനസ്സമ്മതവും നടത്തിയിരുന്നു. എന്നാൽ സമയത്തു സ്ത്രധനം നൽകാൻ തോമ്മായ്ക്കു സാധിക്കാതെ വന്നതിനെത്തുടർന്ന് ഇതു മുടങ്ങുകയും മറ്റു വഴികളൊക്കെ അടഞ്ഞതിനാൽ രണ്ടാംകെട്ടുകാരനായ കറിയായ്ക്കു തന്നെ മേരിയെ വിവാഹം കഴിച്ചു കൊടുക്കാമെന്നുള്ള തീരുമാനത്തിലെത്തുന്നു. ഇതിനിടെ മേരി ജോയിയുടെ കുട്ടിയെ ഉദരത്തിൽ വഹിക്കുന്നു. അവൾ തന്നെ വിവാഹം കഴിക്കുവാൻ ജോയിയോട് ആവശ്യപ്പെട്ടുവെങ്കിലും അയാൾ നിർദ്ദാഷണ്യം അവളെ കയ്യൊഴിഞ്ഞു. ഈ വിവരമറിഞ്ഞ് മാതാവ് ബോധരഹിതയായി വീഴുകയും താമസിയാതെ മരണമടയുകയും ചെയ്യുന്നു. അതിനിടെ പട്ടാളത്തിൽനിന്നു മാത്തുക്കുട്ടി എത്തുന്ന വിവരത്തിന് തോമ്മായ്ക്ക് എഴുത്തു കിട്ടുകയും മേരിയെ അയാൾ കല്ല്യാണം കഴിക്കുമെന്നുള്ള പ്രതീക്ഷ തോമ്മായ്ക്കുണ്ടാകുകയും ചെയ്തു. മകളെ വിവാഹവേഷത്തിൽ കാണാൻ അയാൾക്കു ധൃതിയായി. പിതാവിനുവേണ്ടി മേരി വിവാഹത്തിനുള്ള പുടവകൾ അണിയുകയും ഗാനം ആലപിക്കുകയും ചെയ്തു. ആ വേഷമണിഞ്ഞ് അവൾ ജീവൻ ത്യജിക്കുന്നു.  തോമ്മാ തനിക്കുള്ള എല്ലാം വസ്തുവകകളും ഉപേക്ഷിച്ച് തന്റെ മാതാവിനോടും ഇളയ മകളോടുമൊപ്പം എങ്ങോട്ടെന്നറിയാതെ തിരിച്ചുപോകുന്നു. ഒപ്പം വിശ്വസ്തനായ നായയും. കാറ്റും കോളും നിറഞ്ഞ കരകാണാക്കടലിൽ ജീവിതമാകുന്ന കടലാസുതോണിയിൽ ഒറ്റപ്പെട്ടുപോയ തോമ്മ എന്ന കഥാപാത്രം ഈ നോവലിനെ ജീവസ്സുറ്റതാക്കുന്നു.

1971 ൽ മുട്ടത്തുവർക്കിയുടെ  ഈ പ്രശസ്ത നോവൽ സംവിധായകൻ കെ.എസ്. സേതുമാധവൻ അതേ പേരിൽത്തന്നെ സിനിമാക്കിയിരുന്നു. സത്യൻ, മധു, ജയഭാരതി എന്നിവരായിരുന്നു നോവലിന്റെ സിനിമാരൂപത്തിൽ  പ്രധാന കഥാപാത്രങ്ങളെ അവതരിപ്പിച്ചത്. 

## അവലംബം

വർഗ്ഗം:മലയാളം നോവലുകൾ
വർഗ്ഗം:മുട്ടത്തുവർക്കിയുടെ നോവലുകൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
വെളുത്ത കത്രീന (നോവൽ)

**വെളുത്ത കത്രീന**, മലയാള സാഹിത്യ രംഗത്തെ ജനപ്രിയ നോവലിസ്റ്റായിരുന്ന മുട്ടത്തുവർക്കി രചിച്ച നോവലാണ്. 1967 ലാണ് ഈ നോവൽ പ്രസിദ്ധീകരിക്കപ്പെട്ടത്. കോട്ടയത്തെ സാഹിത്യ പ്രസാധക സഹകരണ സംഘമായിരുന്നു ഈ നോവലിന്റെ പ്രസാധകർ.

1968 ൽ ഈ നോവലിൽ പുറത്തിറങ്ങി ഏതാണ് ഒരു വർഷത്തിനുശേഷം ഇതിന്റെ ചലച്ചിത്രരൂപവും പിറവിയെടുത്തു. പ്രശസ്ത സംവിധായകനായിരുന്ന ശശികുമാർ സംവിധാനം ചെയ്ത് സത്യൻ, പ്രേംനസീർ, ഷീല, ജയഭാരതി എന്നിവരായിരുന്നു നോവലിന്റെ സിനിമാരൂപത്തിൽ കഥാപാത്രങ്ങളെ അതവതിപ്പിച്ചത്. ചിത്രത്തിന്റെ തിരക്കഥ തയ്യാറാക്കിയതും മുട്ടത്തുവർക്കിയായിരുന്നു.

## കഥാസന്ദർഭം.
കേരളത്തിലെ സാമൂഹ്യക്രമത്തിൽ വേരൂന്നിയിരുന്ന വർണ്ണ-വർഗ്ഗ വിവേചനങ്ങളുടെ കാലത്താണ് ഈ നോവൽ എഴുതപ്പെട്ടത്. തൊലിയുടെ നിറം, ജാതി, എന്നിവയാൽ ഒരു ദളിത് വനിതയ്ക്ക് സമൂഹത്തിൽ നിന്നു നേരിടേണ്ടിവന്ന അവഗണനയും മറ്റു പ്രശ്നങ്ങളാണ് ഈ നോവലിനെ ഇതിവൃത്തം. വെളുത്ത കത്രീന എന്ന നോവൽ, സവർണ്ണ അവർണ്ണ ഭേദം സമൂഹത്തിൽനിന്നു വേരറുത്തുമാറ്റാനുള്ള സാമൂഹ്യ പരിശ്രമത്തിൻറെ സൂചനകളായി കണക്കാക്കാൻ സാധിക്കുന്നതാണ്. 

**നോവലിലെ പ്രധാന കഥാപാത്രങ്ങൾ**.

·        തിരുമേനി.

·        ചെല്ലപ്പൻ

·        കത്രീന

·        റോസി

·        മാർത്തപ്പുലയി

·        കുര്യച്ചൻ

·        മനോഹരൻ

·        കൃഷ്ണപ്പണിക്കർ

·        ഡോക്ടർ സൈനബ

·        തേവൻ

·        മാധവൻ

·        അപ്പായി

·        ലക്ഷ്മിക്കുട്ടി

·        മേരിയമ്മ

·        മണിയപ്പൻ

## അവലംബം

വർഗ്ഗം:മലയാളം നോവലുകൾ
വർഗ്ഗം:മുട്ടത്തുവർക്കിയുടെ നോവലുകൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
വർഗ്ഗം:സാമൂഹ്യ നോവലുകൾ
എഡ്വാർഡ് ബൾവർ ലിട്ടൺ

**എഡ്വാർഡ് ജോർജ്ജ് ഏൾ ലിട്ടൺ ബൾവർ ലിട്ടൺ** (ജീവിതകാലം: 25 മെയ് 1803 – 18 ജനുവരി 1873), ഒരു ഇംഗ്ലീഷ് നോവലിസ്റ്റും കവിയും നാടകകൃത്തും രാഷ്ട്രീയപ്രവർത്തകനുമായിരുന്നു. വായനക്കാർക്കിടയിൽ അദ്ദേഹം വളരെ ജനപ്രീതി നേടിയിരുന്നു. ബെസ്റ്റ് സെല്ലിങ് നോവലുകളുടെ ഒരു പരമ്പര തന്നെ അദ്ദേഹം എഴുതുകയും അദ്ദേഹം സാമ്പത്തികമായ അഭിവൃദ്ധി കൈവരിക്കുകയും ചെയ്തു.  

## ജീവിതരേഖ
ബൾവർ ലിട്ടൺ 1803 മെയ് 25 നാണ് ജനിച്ചത്. അദ്ദേഹത്തിന് വില്ല്യം ഏൾ ലിട്ടൺ ബൾവർ (1799–1877) ഹെൻട്രി (1801–1872) എന്നിങ്ങനെ മൂത്ത രണ്ടു സഹോദരനമാർകൂടിയുണ്ടായിരുന്നു.

## ഗ്രന്ഥങ്ങൾ

### നോവലുകൾ
* **' (1838)
* ''Calderon, the Courtier'' (1838)
* **' (1838)
* *The Pilgrims of the Rhine* (1834)
* *Falkland* (1827)
* *Pelham: or The Adventures of a Gentleman* (1828)
* *The Disowned* (1829)
* *Devereux* (1829)
* *[[Paul Clifford]]* (1830)
* *[[Eugene Aram (novel)|Eugene Aram]]* (1832)
* *[[Godolphin (novel)|Godolphin]]* (1833)
* *[[The Last Days of Pompeii]]* (1834) 
* *Rienzi, the last of the Roman tribunes* (1835)
* *The Student* (1835)
* *[[Ernest Maltravers (novel)|Ernest Maltravers]]* (1837)
* *Alice, or The Mysteries* (1838) A sequel to Ernest Maltravers
* *Night and Morning* (1841)
* *[[Zanoni]]* (1842) 
* *[[The Last of the Barons]]* (1843) 
* *Lucretia* (1846)
* *Harold, the Last of the Saxons* (1848)
* *[[The Caxtons|The Caxtons: A Family Picture]]* (1849)
* *My Novel, or Varieties in English Life* (1853)
* *The Haunted and the Haunters* or *The House and the Brain* (novelette, 1859)
* *What Will He Do With It?* (1858)
* *A Strange Story* (1862) 
* *The Coming Race* (1871), republished as *[[Vril|Vril: The Power of the Coming Race]]* 
* *[[Kenelm Chillingly]]* (1873)
* *The Parisians* (1873 unfinished)

### ചെറുകാവ്യങ്ങൾ
* *Ismael* (1820)
* *The New Timon* (1846), an attack on Tennyson published anonymously
* *King Arthur* (1848–9)

### നാടകങ്ങൾ
* *The Duchess de la Vallière* (1837)
* *[[The Lady of Lyons]]* (1838)
* *[[Richelieu (play)|Richelieu]]* (1839), adapted for the 1935 film *[[Cardinal Richelieu (film)|Cardinal Richelieu]]*
* *[[Money (play)|Money]]* (1840)
* *[[Not So Bad as We Seem, or, Many Sides to a Character: A Comedy in Five Acts]]* (1851)
* *The Rightful Heir* (1868), based on *The Sea Captain*, an earlier play of Lytton's
* *Walpole, or Every Man Has His Price*
* *Darnley* (unfinished)

## അവലംബം
ഏഞ്ചലാ ഹത്ത്

**ഏഞ്ചലാ ഹത്ത്** (ജനനം :  29 ആഗസ്റ്റ് 1938)   ഒരു ഇംഗ്ലീഷ് നോവലിസ്റ്റും പത്രപ്രവർത്തകയുമാണ്.

## ജീവിതരേഖ
ഹരോൾഡ് ഹത്ത് എന്ന അഭിനേതാവിൻറെ മകളാണ് ഏഞ്ചല. അവർ 16 വയസിൽ സ്കൂൾജീവിതം അവസാനിപ്പിക്കുകയുംയ പെയിൻറിംഗിൽ ആകൃഷ്ടയായി ചിത്രരചന അഭ്യസിക്കുവാൻ ഫ്രാൻസിൽനിന്നും ഇറ്റലിയിൽനിന്നും പഠിക്കുവാൻ പുറപ്പെട്ടു. 18 വയസിൽ ഏകയായി യു.എസിലൂടെ സഞ്ചരിക്കുകയും ഇംഗ്ലണ്ടിലെത്തി വിവിധ പത്രസ്ഥാപനങ്ങളിലും മാഗസിനുകളിലും ജോലി ചെയ്തിരുന്നു. ഒരു പത്രപ്രവർത്തകനും സഞ്ചാരസാഹിത്യകാരനുമായിരുന്ന ക്വെൻറിൻ ക്രെവെയെ 1960 ൽ വിവാഹം കഴിച്ചിരുന്നു. കാൻഡിഡ എന്ന ഒരു മകളുമുണ്ട്.  പിന്നീട് 1978 ൽ ജയിംസ് ഹോവാർഡ്  ജോൺസ്റ്റൺ എന്നയാളെ വിവാഹം കഴിച്ചു. വാർവിൿഷെയറിൽ ജീവിക്കുന്ന അവർക്ക്  യൂജിനി ടീസ്‍ലി എന്ന പേരിൽ ഒരു മകളുണ്ട്. 

ഒരു മികച്ച എഴുത്തുകാരിയായി അവർ അറിയപ്പെടുന്നു. ചെറുകഥകളുടെ മൂന്നു സമാഹാരങ്ങളും 11 നോവലുകളും അവർ രചിച്ചിട്ടുണ്ട്. അവരുടെ 1995 ലെ നോവലായ “ലാൻറ് ഗേൾസ്”എന്ന നോവൽ ഒരു ബെസ്റ്റ് സെല്ലറായിരുന്നു. ഈ നോവലിനെ ആസ്പദമാക്കി 1998 ൽ ഒരു സിനിമയും നിർമ്മിക്കപ്പെട്ടിട്ടുണ്ട്.  2010 ൽ ഈ നോവലിന് അനുബന്ധമായി “Once a Land Girl” എന്ന നോവലും പുറത്തിറങ്ങി. രണ്ടു നോവലുകളും രണ്ടാംലോകമഹായുദ്ധകാലത്ത് പുരുഷന്മാർ യുദ്ധത്തിൽ പങ്കെടുത്തുകൊണ്ടിരിക്കെ ഫാമുകളിൽ ജോലി ചെയ്തിരുന്ന ബ്രിട്ടീഷ് സ്ത്രീകളെക്കുറിച്ചുള്ളതായിരുന്നു. 

അവർ റേഡിയോ നാടകങ്ങളും ടെലിവഷനുവേണ്ടയും സ്റ്റേജിനുവേണ്ടിയുമുള്ള നാടകങ്ങളുടം രചിച്ചിരുന്നു. അതിനിടെ ഒരു സ്വതന്ത്ര പത്രപ്രവർത്തകയും നിരൂപകയുമായി പ്രവർത്തിക്കുകയും ചെയ്തു.  അവരുടെ നാടകമായ “ദ അണ്ടർസ്റ്റാൻഡിങ്” 1982 ൽ സ്ട്രാന്റ് തീയേറ്ററിൽ അവതരിപ്പിക്കപ്പെട്ടിരുന്നു. 

അടുത്തകാലത്ത് “Well-Remembered Friends” എന്ന പേരിൽ മംഗളാശംസകളുടെ ഒരു സമാഹാരം അവർ എഡിറ്റ് ചെയ്തിരുന്നു. അവർ റോയൽ സൊസൈറ്റി ഓഫ് ലിറ്ററേച്ചറിലെ അംഗമാണ്.

## ഗ്രന്ഥങ്ങൾ
·        നോവെയർ ഗേൾ, 1970

·        വിർജീനിയ ഫ്ലൈ ഈസ് ഡ്രോണിങ്, 1972

·        സൺ ചൈൽഡ്, 1975

·        വാണ്ടിങ്, 1985

·        ഇൻവിറ്റേഷൻ ടു ദ മാരീഡ് ലൈഫ്, 1993

·        സൌത്ത് ഓഫ് ദ ലൈറ്റ്സ്, 1994

·        ലാൻറ് ഗേൾസ്, 1995

·        ഈസി സൈലൻസ്, 1999

·        വൈവ്സ് ഓഫ് ദ ഫിഷർമെൻ, 2000

·        ഓഫ് ലവ് ആൻറ് സ്ലോട്ടർ, 2003

·        കളറിങ് ഇൻ, 2006

·        ദ ബോയ് ഹു സ്റ്റുഡ് അണ്ടർ ദ ഹോർസ്, 2006

·        വൺസ് എ ലാൻറ് ഗേൾ, 2010

## അവലബം
ആർ. ഡി. വിങ്ഫീൽഡ്

**റോഡ്നി ഡേവിഡ് വിങ്ഫീൽഡ്** (ജീവിതകാലം : 6 ജൂൺ 1928 – 31 ജൂലൈ 2007) ഒരു ഇംഗ്ലീഷ്‍ എഴുത്തുകാരനും റേഡിയോ നാടകകൃത്തുമായിരുന്നു. അദ്ദേഹം കൂടുതൽ ഓർമ്മിക്കപ്പെടുന്നത് ഡിറ്റക്ടീവ് ഇൻസ്പെക്ടർ ജാക്ക് ഫ്രോസ്റ്റ് എന്ന കഥാപാത്രത്തെ സൃഷ്ടിച്ചിതൻറെ പേരിലാണ്. പിന്നീട് "എ ടച്ച് ഓഫ് ഫ്രോസ്റ്റ്” എന്ന ടെലിവിഷൻ പരമ്പരയിൽ ഈ കഥാപാത്രത്തെ സർ ഡേവിഡ് ജാസൻ അവതരിപ്പിച്ചിരുന്നു.

## ആദ്യകാലജീവിതം
റോഡ്നി ഡേവിഡ് വിങ്ഫീൽഡ് 1928 ൽ കിഴക്കൻ ലണ്ടനിലെ ഹാക്ക്നിയിലാണ് ജനിച്ചത്. കൂപ്പേർസ് കമ്പനി സ്കൂളിൽ പ്രാഥമിക വിദ്യാഭ്യാസം ചെയ്തു. രണ്ടാം ലോകമഹായുദ്ധകാലത്ത് സോമർസെറ്റിലെ ഫ്രോമിലേയ്ക്കു കുടിയൊഴിപ്പിക്കപ്പെട്ടു. കാഴ്ചശക്തി കുറവുളളതിനാൽ അദ്ദേഹം ദേശീയ സേവനത്തിൽനിന്ന് ഒഴിവാക്കപ്പെട്ടിരുന്നു. പെട്രോഫിന ഓയിൽകമ്പനിയിൽ ഉദ്യോഗം ലഭിക്കുന്നതിനുമുമ്പ് ഈസ്റ്റ് എൻറിൽ വിവിധ ഓഫീസ് ജോലികളിലേർപ്പെട്ടിരുന്നു.  അദ്ദേഹത്തിൻറെ ആദ്യ റേഡിയോ നാടകമായ  “കോംപൻസേറ്റിംഗ് എറർ” 1968 ൽ ബി.ബി.സി.യുടെ അംഗീകാരം കിട്ടിയിരുന്നു. സാഹിത്യരംഗത്തേയ്ക്കു തിരിഞ്ഞതോടെ അദ്ദേഹം ജോലി രാജിവയ്ക്കുകയും ചെയ്തു. 

## രചിച്ച ഗ്രന്ഥങ്ങൾ

### ഇൻസ്പെക്ടർ ഫ്രോസ്റ്റ് നോവലുകൾ
·        ഫ്രോസ്റ്റ് അറ്റ് ക്രിസ്തുമസ് (1984)

·        എ ടച്ച് ഓഫ് ഫ്രോസ്റ്റ് (1987)

·        നൈറ്റ് ഫ്രോസ്റ്റ് (1992)

·        ഹാർഡ് ഫ്രോസ്റ്റ് (1995)

·        വിൻറർ ഫ്രോസ്റ്റ് (1999)

·        എ കില്ലിംഗ് ഫ്രോസ്റ്റ് (2008)

## അവലംബം

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:ജൂൺ 6-ന് ജനിച്ചവർ
വർഗ്ഗം:1928-ൽ ജനിച്ചവർ
വർഗ്ഗം:ജൂലൈ 31-ന് മരിച്ചവർ
വർഗ്ഗം:2007-ൽ മരിച്ചവർ